Diru laguntzak dira ohiko euskara jarduerak bideratzeko edota jarduera puntualak egiteko.\nLegez eratutako erakundeak, taldeak, elkarteak, establezimenduak, zerbitzu enpresak eta lantegiak.\nEuskara jarduerak burutzen dituzten gizabanakoak ala helburu bererako elkartutako pertsona taldeak.\nAzkoitiko udalerrian jarduera ekonomikoa garatzen duten pertsona fisikoak edo juridikoak.\nDerrigorrezkoa da jarduerak euskararen normalizazioan eragitea, jarduera euskaraz izatea, zabalkunde esparrua Azkoitia ere izatea eta eskatzaileak udaletik beste diru laguntzarik ez jasotzea.\nE310 Ohiko euskara jarduera edota jarduera puntuala egiteko diru laguntza eskaera\nUdalaz kanpoko diru laguntzarik jaso den ala ez adieraziko duen agiria (III. ala IV. eranskina).\nDiru-sarrera eta gastuen urteko aurrekontua.\nUrteko jarduera egitasmoa: jarduerak egiteko epeak eta datak, metodologia, helburuak, zein biztanle talderentzako pentsatu den, etab.\nOhiko euskara jardueretarako diru laguntza lehen aldiz eskatuko dutenek honako agiriak ere aurkeztu beharko dituzte:\nEusko Jaurlaritzako elkarte edo erakundeen erregistroan zein elkarteen udal erregistroan erroldatutako ziurtagiria.\nElkartearen curriculum vitae: orain arte burututako jarduerak, helburuak, giza eta material baliabideak, etab.\nOhiko euskara jardueretarako aurreko urtean eskaera egin dutenek, berriz, honakoa:\nElkarteari buruzko txosten laburra, oinarrietako 8. puntuan zehaztutakoa jasoko duena.\nOhiko euskara jardueretarako eskaera gizabanakoek edota eraketa finkoa ez duten taldeen izenean egiten bada, honako agiriak ere bai:\nArduradun(ar)en edo taldearen curriculum vitae.\nElkarteari buruzko txosten laburra oinarrietako 8. atalean zehaztutakoa jasoko duena.\nIzaera puntualeko euskara jardueretarako diru laguntzak eskatu dutenek, aurreko agiriez gain, honakoak ere aurkeztu beharko dituzte:\nJardueraren historia edota parte hartzaileen curriculum vitae.\nEgitasmoaren antolaketa zehazten duen txosten teknikoa.\nParte hartzaileak, mailaka edo adinaren arabera zehaztuta.\nJardueren toki eta datak.\nJarduerari emango zaion zabalkundea (telebista, irratia, prentsa).\nAntolaketarako materialak eta giza baliabideak.\nJarduera antolatuko duen pertsona edo taldearen fitxa osoa.\nEkonomia txostena, jardueraren gastuak eta sarrerak zehaztuta.\nBeste erakunde pribatu edo publikoren batetik jasotako edo hitzartutako diru laguntzak, behar bezala egiaztatuta. Bestela, dirurik jasotzen ez delako zinpeko aitorpena.\nErantzukizun zibilerako eta istripuetarako aseguru kontratuaren kopia.\nAzkoitiko udalerrian euskara sustatzeko jarduerei diru laguntzak emateko oinarrien aldaketa\nOhiko euskara jarduerak bideratzeko diru laguntza jasotzeko derrigorrezkoa da eskatzaileak irabazteko asmorik ez izatea.\nOhiko euskara jarduera euskarazko prentsa ala telebista bada, ezinbestekoa da euskaraz argitaratzea ala emititzea.


PRAKTIKATU ETA BIZI, mintzapraktikan izena emateko kanpaina • ZUZEU\nPRAKTIKATU ETA BIZI, mintzapraktikan izena emateko kanpaina\nJendartea bizitzen ari den aldaketa garaian, beren lekua hartu dute mintzapraktika egiteko programek; aisialdiaren aro honetan, aukera bikaina ematen diote jendeari euskaraz hitz egiteko, jendea ezagutzeko eta, hainbat jardueraren bidez, ederki pasatzeko, bizitzeko, alegia. PRAKTIKATU ETA BIZI, horixe baita AEKren mintzapraktika egitasmoen muina.\nGaurtik aurrera, zabalik dago Euskal Herri osoko mintzalagun, berbalagun, mintzakide edota gurasolagun taldeetan izena emateko epea. PRAKTIKATU ETA BIZI AEKren praktika jardueren leloa da, eta kanpainan erabiliko diren euskarrietan jardueron argazki batzuk izango dira ikusgai: astean behin tabernan gustura mintzatzeko elkartzen den herritar taldea, bizikleta hartuta txangoa elkarrekin egiten duten lagunak, etab.\nEkimen arrakastatsua dugu; izan ere, bermatuta dago hainbat helburu erdiesteko aukera: euskaltegian ikasitakoa praktikatu, euskaraz egiteko plaza eskaini euskaldun orori, zuzeneko bidea izan inguruko euskaldunak harremanetan jartzeko… eta, batez ere, abagune aparta eskaini gustura egoteko eta aisialdiaz gozatzeko. Azken urteotan, horretan sakondu da, hala, taldeetan hamaika arlotako ikastaroak egiten dituzte (sukaldaritza, historia, osasuna…), baita aisialdiari begirako kontu ugari ere, esate baterako, txango kulturalak eta abentura-taldeak. Bestalde, familiartean eragiteko gurasolagun programari beste bultzada bat emateko asmoa ere azaldu dute arduradunek.\nMintzapraktika egitasmo berriak herriz herri aurkeztuko dira gaurtik aurrera. Ikasturte honetan, gainera, herri gehiagotan sortuko dira taldeak, euskararen erabilerak indarra hartzen jarrai dezan.\n2016-17 ikasturtean mintzapraktika programaren batean parte hartu nahi dutenek dagoeneko eman dezakete izena Euskal Herrian osatuko diren 100dik gorako egitasmoren batean. Horretarako, euskaltegietara, euskara-elkarteetara edota euskara-zerbitzuetara jo dezakete, edota izena emateko fitxa bete.\nAEK, berbalagun, euskaltegia, euskara, gurasolagun, mintzakide, mintzalagun, mintzapraktika, praktikatu\nBorja Sémper: "Euskadi nazio kulturala da, bada identitate kolektibo bat"\nINSPIRA STEAM sortu da, nesken bokazio teknologikoa sustatzeko proiektu aitzindaria


Geolodía 2022 - Geologia.eus - UPV/EHU\nGeolodia 2022 dator, ibilaldi geologiko presentzialak eta jarduera birtualekin\nLehenengo argitaratze data: 2022/05/03\nMaiatzak 7 eta 8ko astebukaeran Geolodia itzultzen da, Geologiaren dibulgazio-ekintza garrantzitsuena Sociedad de Geológica de España-k (SGE) antolatuta. Probintzia guztietan hainbat ibilbide geologiko prestatu dira, dohainik eta denentzat, geologiak gure egunekotasunean duen erlazio estua ikusten lagunduko dutenak. Kordoban ehundaka milioika urteetako itsaso batean buzeatzeko aukera izango da, Ciudad Realen elefanteen hilerri bat ezagutuko dugu, Huelvan Neandertalen arrastoak jarraituko ditugu, Ávilan pasai eta kolore ezberdineko labirinto batetik irteera topatzeko pista geologiakoak bilatuko ditugu edo Nafarroko ibilbidean lurzoruaren garrantzia ardoen zaporean eta garbantzuen uztan duen garrantzia ikusiko dugu Segovian.\nAurten jarduera birtualak ere egingo dira. Lau Geolodia berezi egin dira bideo formatuan, Ilargiaren sekretu geologikoak deskubritu, Kanariaseko urazpiko bolkanak aztertuz itsasontzi ozeanografiko batean bidaiatu, petroleoa eta gasa eraketaren, eta La Palmako erupzioaren berri emango digutenak. Gainera Apirilaren bukaeratik SGE-ren YouTube kanalean Geotertulia birtualak esekitzen joan dira. Eta, maiatza geologiko festa bukaera modura, SGE-k “Game of Stone” bideo-jokoa estreinatuko du.\nGeolodiak Euskal Autonomia Erkidegoan ere antolatuko dira, aurretik izen ematea beharrezkoa da eta ibilbide geologiko bakoitzaren informazioa Geolodíaren webgunean dago, probintzia bakoitzean klikatzerakoan. Araban, “Influencia de la sal en la formación del Anticlinal de Ocio” larunbata, maiatzak 7an izango da; Bizkaian, maiatzak 8an igandean ospatuko da “Begoñako Argia: geología en el cementerio” eta igandean ere, Gipuzkoan, “Itsaspeko bolkanak ahoa ireki zutenekoa/El despertar de los volcanes submarinos” ibilbide geologikoak izango ditugu. Ibilaldietan izen emate, hitzordu, programa eta dokumentazioa Geolodíaren webgunean daude, probintzi bakoitzaren gainean klikatzerakoan.\nGeolodía 2022 promozio-aurrerakina\nInformazio gehiago: comunicacion@sociedadgeologica.org\nInprimatu Geolodía 2022


Jabier Zabaleta: "Gaur egun tresnak doituago daude gauzak hobeto egiteko" - Urola Kostako Hitza : Urola Kostako Hitza\nOrioko euskara teknikaria\nJabier Zabaleta: "Gaur egun tresnak doituago daude gauzak hobeto egiteko"\nGuretzat ere gauza berri bat izan zen. Ordurako bazebilen Uemako herrietan kezka hori, hau da, gure herri euskaldunetan hirigintzak eragin handia zuela, eta euskara atalak baino gehiago eragiten zuela hirigintza atalak hizkuntzaren biziberritzaren prozesuan. Beraz, guri iruditu zitzaigun gure HAPOa berritzeko garaia etorri zenean, horri ere heldu behar geniola. Nahiko modu naturalean etorri zen.\nHiri Antolamenduko Plan Orokor hauek oso prozesu luzea izaten dute eta, gainera, korapilatu samarra izan ohi da beraien onarpen prozesua ere, fase asko pasatu behar baitituzte. Guk erabaki genuen HAPOa egitea lehendabiziko fasean; hau da, alternatibak planteatzen zirenean herriaren garapenerako, garapen horiek aurrera ateraz gero, hizkuntzarengan zer eragin izango zuten aztertzea. Hori hasiera-hasieran egin genuen, eta gero HAPOak segitu du bere bidea. Geldirik ere egon da urtebete eta gehiago beste arrazoi batzuengatik, eta gaur egun oraindik udalak HAPO hori ez du onartu erabat. Beraz, guk egin dugu aurrelan bat eta jada aztertuta dauzkagu HAPO horren barruan hizkuntza batengan egon daitezkeen aktuazio nagusiak zeintzuk diren. Azterketa hori mahai gainean dago, HAPOa osatzen duten beste txosten askorekin batera. Berriro ere plan orokorra lantzen hastean, dauden dokumentuen artean, pentsatzen dut hizkuntzari dagokiona ere kontuan hartuko dela eta eragina izango duela hartuko den erabakian.\nDekretu berriak egiten duena da bere beharra ezarri. Guk gure kasa egin genuen, egokia zela iritzita, baina ez geunden legez behartuta. Egia da, orain, HAPO bat egiten denero, ingurumen inpaktuaren balorazioa egin behar den bezala, hizkuntza inpaktuaren ebaluazioa ere egin behar dela. Guk HAPOa egin genuenean lehenengotarikoak izan ginen, eta oso esperientzia gutxi zeuden Euskal Herrian; Galesen-eta bazeuden aurrekari batzuk, baina hemen nekez. Gurekin batera egin ziren pare bat tokitan. Kateko orratzarekin helduta bezala egin genuen bakoitzak, ahal izan genuen edo egokien iruditu zaitzaigun moduan. Harrezkero, prozedurak findu egin dira. Hiru urte pasatu dira egin genuenetik, eta orain egin beharko bagenu, beste modu batera egingo genuke eta seguru aski hobetu egingo genuke. Teknika batzuk garatu egin dira, badaude tresna batzuk zenbait gauza txukunago egiteko eta, oro har, garbiago dago orain azterketa horiek nola egin behar diren. Azken finean, aurretik ibiltzeak bere alde onak eta ajeak ditu. Guk ekin genionean toki berri batean murgildu ginen, eta inprobisatzen aritu behar izan genuen, gauzak asmatzen. Ondoren, Uemak lan handia egin du eta gaur egun tresnak doituago daude gauzak hobeto egiteko.\nHala da, bai. Edonola ere, oraindik ere findu behar du. Ez zaigu ahaztu behar… Hau gauza berri-berria da, eta bide bat egin behar du. Erabat ezarri arte denbora pasatzen da. Adibidez, gauza bera gertatzen zen ingurumen inpaktuarekin; hasieran ez zen oso jakina nola egin behar ziren gauzak, gero bide bat egiten dute eta egun oso barneratuta dago. Honekin ere gauza bera gertatuko da. Hasieran zalantzak egongo dira, eta hemendik urte batzuetara askoz ere errotuago egongo da.


Ezkabako talaiatik: Derryko lagunaren mezua\nDerryko lagunaren mezua\nDerryko lagun irlandar baten mezua jaso dut. «Bateragune auziaren» epai bidegabearen oihartzuna Irlandaraino heldu da. Arnaldo Otegiri eta Rafa Riezi hamarna urte; Arkaitz Rodriguezi, Miren Zabaletari eta Sonia Jacintori, «bakarrik» zortzina. Bakarrik? Erraz da esaten.\nLagun irlandarra suminduta zegoen, amorratuta, eta kontatu dit Liverpoolen futbol partida bat ikusi behar zuela telebistan, eta partida hastear zela, ohi den bezala, You'll never walk alone kanta entzun zuela.\nAbestia aditu ahala, Derryko lagunari gogoa joan zitzaion Arnaldo Otegi dagoen Espainiako espetxeraino. Eta abesti horren indarra Arnaldori eta beste lagunei helarazi nahi ziela aitortu zidan Derrytik Espainiako espetxeetaraino:\nEkaitzaren barna zoaztela\nEz burua makurtu\nEta ez izan iluntasunaren beldur\nEkaitzaren ostean dator zeru urdina\nEta hegatxabal baten zilarrezko kantu goxoa.\nSegi aurrera, haizea gorabehera, segi aurrera, euria gorabehera,\nNahiz eta zuen ametsak zapuztu.\nSegi aurrera, segi aurrera, itxaropena bihotzean,\nZeren sekula ez zarete bakarrik ibiliko.\nSekula ez, sekula ez zarete bakarrik ibiliko.\nzeren sekula ez zarete bakarrik ibiliko,\nSekula ez, sekula ez zarete bakarrik ibiliko, Arnaldo, Rafa, Arkaitz, Miren eta Sonia.\nEta abestia bukatutakoan, Basque friends gogoan eta begiak malkotan zituela aitortu dit Derryko lagunak, amorrazioaren malko garratzak masailetatik beheti.\nBaina Irlandan ederki dakite gaurko malkoak biharko irriaren atarikoak direla. Bobby Sandsek ederki adierazi zuen: «Gure mendekua gure seme-alaben irria izanen da». Atzo Irish Republican Army-ko komandante zena, Derryko Martin McGuinness, gaur egun Irlandako presindentegai dugu. Derryko nire lagunak ez daki, baina iragan den larunbateko manifestazioan jendetzak «Otegi lehendakari» oihukatzen zuen.\nLagun irlandarraren mezua horrela bukatzen zen: A chara, tiocfaidh ár lá. -Kamarada, gure eguna helduko da-. Otegik berak ere argi adierazi zuen epaiketaren bukaera-bukaeran: «Inork ez dezala utz abiaturiko bide hau, irabaztera goaz eta. Irribarre egin dezazuela da eskatzen dizuedana, irabazi egingo dugulako».\nPosted by Itxaurdi at 08:30\n"Autokarabana" eleberria Berriozarko Irakurle Klub...


Matia Fundazioak, bizitzaren azken fasean dauden pertsonei arreta psikosoziala ematen dien fundazioak, programa bat argitaratzen du artatzen dituzten familietan eta pertsonetan gertatzen diren genero-indarkeriako egoerei aurre egiteko.\nLIFE Programaren 2020 deialdia. EBrako Euskadiko Ordezkaritzaren Txostena\nKoronabirusaren pandemiaren ondorioak arintzeko xedez Europar Batasunak kultura- eta sorkuntza-sektorearen alde hartutako neurriak. EBrako Euskadiko Ordezkaritzaren Txostena\nNola funtzionatzen du EBko ordezkaritza batek? Ikuspegi bat barrutik. EBrako Euskadiko Ordezkaritzaren Txostena\nEuropean City Facility. EBrako Euskadiko Ordezkaritzaren Txostena\n73. Euskal Soziometroari lotutako aurretiko Azterlan Kualitatiboa\nTeknologia digitalen eragina eguneroko bizitzan\nKoronabirusaren krisiaren eragina Europako museoetan. EBrako Euskadiko Ordezkaritzaren Txostena


AEBetako hautagaiak, sareak aukeratuak – Sarean\nAEBetako hautagaiak, sareak aukeratuak\nBy Jabi Zabala | 2004/02/01\nAEBetako lehendakarigaia izateko, lehendabizi, alderdi barruko bozketak batek irabazi behar ditu. Egunotan demokraten arteko lehia bizia ikusten ari gara, hiru hautagai nagusirekin: John Kerry, Howard Dean eta Wesley Clark. Kerryk indar handia duen arren, Internetek beste biak jarri ditu lehia horretan: Clark, sareak aurkeztera bultzatutako hautagai uzkurra eta Dean, sarea ongi erabiliz gutxik uste zuten indarra lortu duen hautagai xumea.\nInternet AEBetako politika eztabaidagune nagusia bilakatzen ari da, iritziak eta informazioak libreki azaltzen diren leku bakarra baita. Bere erabateko garrantziaren hasiera 2000. urtea izan zen, John McCain senatore errepublikarrak e-posta eta webgunea bolondresak eta dirua batzeko erabili zituenean. Ez zen nahikoa izan Etxe Zurira heltzeko baina asko ohartu ziren orduan sarearen ahalmenaz.\nAzken albisteen arabera, badirudi Kerryk aukera gehiago izango dituela demokraten hautagaia izateko, New Hampshire estatuko hauteskundeetan Howard Dean-ek baino boto gehiago eskuratu ostean. Demokraten baitako lehia horretan, hala ere, diruak garrantzi handia du eta Kerryk gehiegitxo gastatu du orain arteko ahaleginean. Kerryren informazioa sarean aurki daiteke johnkerry.com webgunean eta bitakora edo weblog-a ere badauka. Halaber, haren aldeko ehunka weblog eta webgunetarako loturak ageri dira bere gune ofizialean. Baina Kerryrentzat sarea garrantzitsua izanik, ohiko bideei eman die garrantzi gehiago eta horrek dirutza handia xahutzea ekarri dio. Kerry ohiko hautagaia dela esan daiteke, ohiko bideetatik politikaren finalerdietara heldu dena.\nBaina Internet bere indarra erakusten ari da bozketa hauetan eta, berak sortu duen hautagairik badago, hori Clark generala da. Wesley Clark-ek bere burua aurkezteko erabakia sareak duen eragin handiaren froga dugu. Bere aldeko mugimendua Interneten sortu zen draftwesleyclark.com webgunearen bidez 1,6 milioi dolar bilduta eta horrek bultzatu zuen Clark hautagaitza onartzera.\nHoward Deanek deanforamerica.com helbidean du webgune ofiziala, baina urrats gehiago eman ditu, Internet bere aurtengo kanpainaren erdigune bilakatuz. Berak eta bere aldekoek meetup.com bezalako tresnak erabili dituzte ekintzaile taldeak antolatzeko, sarean zehar bere mezua azkar eta merke hedatu dutenak. Meetup gai baten inguruko bilerak eta mahainguruak antolatzeko doako zerbitzua da. Norberaren joerak edo gustuak dituen jendea badagoela jakinik, jende horiek biltzea da zerbitzu honen xedea. Nork bere gustoko gaia aukeratu, zerbitzuan izena eman eta harremanetan sartuko da bere hirian gai beraren inguruko interesa dutenekin. Milioi bat lagunek eman dute izena jada, 3.880 gairen inguruan. Dena dela, egunotako top topics edo lagun gehien biltzen dituztenak hauexek dira: Dean (186.900 lagun), Clark (65.900) eta Kerry (34.100).\nBestalde, blog edo bitakoren erabilera azkarra egin du Deanek. Bitakoren ezaugarri nagusia dugu kasu honetan herritarrek iruzkinak eta eskaerak zuzenean egiteko ahalmena izatea, orain arte politikan gaitza izan dena, are gaitzago hauteskunde kanpainetan. Bada, Dean-en aldeko blogzale mordoak bere bitakoretan eta inorenetan haren aldeko idatziak eta iruzkinak izugarri azkar zabaltzen dituzte. Botoetan islatuko denentz ez da segurua, baina kaleko aktibismo politikora bueltatzea ekarri dute bitakorek, telebistaren agerpenetik baztertua zegoen herritarren grassroots partehartze politikora.\nBeste baliabide telematiko batzuk ere erabiltzen ditu Deanek, howarddean.tv helbidean eskura daitezkeen audio-bideoak kasu. Deanek botatako zantzoak eta hitzaldi xelebreak sarean azkar hedatu dira, barre eragiteaz gain hautagaiaren ilusioa islatzen dutelako.\nAzkenik, Dean-en alde gehien egin duena moveon.org mugimendua bereganatzea izan da. Moveon 2003an sarean izandako mugimendurik handienetakoa dugu, Irakeko gerraren aurka sortua eta Bush gobernutik kentzeko xedez garatua. Inoiz aipatu dugun bushin30seconds kanpainaren bultzatzaileak izan dira Moveon-ekoak. Moveon ez da hautagai baten aldekoa, Bushen kontrakoa baizik, baina bertan antolatutako bozketan Dean aukeratu zuten internauten hautagaitzat.\nBakoitzaren bitakora aztertzen jarrita, nabarmena da Dean-ek duen laguntzaile mordoa eta bitakoran bertan du gaikako weblog-en zerrenda bat, lotura mordoarekin, weblog-ei buruzko atal oso bat eskaintzeaz gain. Wesley Clark-ek ere oso itxura xaloko bitakora pertsonala du, kanpainako blog ofizialaz gain, eta haren aldeko blog zerrenda edo blogroll handia erakusten du. Konparatzeko, George Bushek ere badu bere bitakora bat, baina ez du merezi izendapena. Hasteko, ezin da iruzkinik egin, ez du bere aldeko weblog-etarako loturarik erakusten… Ideologian ere alde ederra erakusten du Bushen gizarte gaiei buruzko atal batek compassion izena edukitzeak.\nBeste blogger batzuk ere sortu eta geratu dira lehendakaritzarako bidean, Gary Hart aitzindaria kasu. Baina weblog guztietan ibili beharrean, hautagaien inguruan oso jantzita ez dagoenarentzat badago online test bat, gure iritziak ezagutzeko galdera batzuk erantzun ostean hautagai bakoitzarekiko hurbiltasun ideologikoa eta programatikoa neurtuko diguna.\nEuskarazko agerkari digitala ezarri du sarean Juanma Gallego izeneko internauta euskaldunak. Misterioa eta zientziak azaldu ezin dituen gertakariak jorratzen ditu Kaia aldizkariak eta dagoeneko bi zenbaki argitaratu ditu. Besteak beste, euskaldunak XVI. Mendean Polinesiara heldu zirela dioen teoria, Durangaldeko basetxe bateko horman azaldutako aurpegi misteriotsua edo Yeti-aren inguruko azken ikerketak ditu aipagai aldizkari honek eta webgune.net doako ostatatze zerbitzu euskaldunean hartu du ostatu\nTxiki Zabaloren lana\nJon Zabalo marrazkilariak eginiko komikiak, afitxak, karikaturak eta bestelako lan mordoa erakusten duen webgunea kausitu dugu sarean. Mende hasierako prentsan eta liburugintzan Zabaloren marrazki eta txiste ugari argitaratu ziren eta webgune honetan aukera interesgarria dago, tartean Xabiertxo umeentzako liburuen ilustrazioak eta publizitate afitxak.\nIzugarri azkar zabaldu da sarean MyDoom birusa. Adituen arabera inoizko hedapen azkarrenekoa izaten ari da. Funtsean, ez du bere burua exekutatzen, erabiltzaileak mezu batean atxekita datorren artxiboa zabaltzean baizik. Noiz ikasiko dugu atxekitako artxiboak ez direla zabaldu behar? Salbuespen bakarra izan behar dira aurretik jasoko ditugula dakigun mezuak, gure lagun batek bidalia dela erabat seguru gaudenean, telefonoz edo beste modu batez konfirmatuta. Eta hala ere kutsatuta egon daiteke artxiboa edo birusak berak bidalia izatea.\n← Sortu zure weblog pertsonala Monopolio kaxkarra sufritzen →\nOne thought on “AEBetako hautagaiak, sareak aukeratuak”\nUste dut horretan oraindik oso urrun gaudela amerikarrengandik. Euskal alderdi politikoek adibidez ez dute sarea gehiegi erabiltzen, ez dute aprobetxatzen. Eta blogak oraindik ezer ez…\nUtzi erantzuna Bixente(r)i Utzi erantzuna


Uberan - Euskal Idazleen Elkartea - Ekhiñe Egiguren: "Asko idatzi dut Nekatoeneako egonaldian eta pozik nago"\nEkhiñe Egiguren: "Asko idatzi dut Nekatoeneako egonaldian eta pozik nago"\nEuskal literaturaren sorkuntza bultzatzeko xedez, Euskal Kultur Erakundeak, Euskal Idazleen Elkarteak eta Euskal Itsasbazterreko IAEZI elkarteak literatura egonaldia antolatu zuten iaz lehen aldiz, Hendaiako Nekatoenean. Deialdiaren bigarren edizioan, Ekhiñe Egiguren idazle gaztearen egitasmoa izan da epaimahaiak hautatu duena. Eta pozarren itzuli da etxera idazle donostiarra: "aukera paregabea izan da idazten soilik jarduteko hilabete oso batez eta, gainera, Abbadia bezalako leku berezi eta bakarrean", adierazi digu Hitzen Uberan. Albiste hau prestatzen ari ginenean jakin dugu Lasarte Oriako XXVI. Literatura lehiaketan poesia arloko saria jaso berri duela Ekhiñek, "Taupadak" izeneko poesia bildumagatik.\nNekatoeneara iritsi aurretik, asmo jakin batzuk izango zenituen. Denbora izan duzu aurrez pentsatutako dena egiteko?\nPoesia egitasmoa aurkeztu nuen deialdirako eta olerki bilduma zen helburu nagusia. Horrekin batera, Abbadia eremua hain leku berezia izanik, Nekatoenean egindako egonaldiaren egunerokoa egitea nuen buruan eta hortik tiraka, blog-a. Hilabetea berehala pasa zait, laburra izan da, baina asko idatzi dut eta pozik nago, motibazioa eta denbora izan baititut lanean aritzeko. Poesia bildumaren oinarria eta haserako lana egin ditut, datozen hilabeteetan lantzen eta zuzentzen jarraitzeko material nahikoa.\nEmaitzik jasoko al dugu epe laburrera?\nBapateko emaitza, egonaldian zehar argitaratzen joan naizen egunerokoa izan da; Lorebakanak blog-ean ikusgai dena.\nPoesia bildumak denbora gehiago eskatzen du, oraindik ere lantzen eta idazten jarraitu behar dut 2013ko udaberrian Iparraldeko eskoletako haurrekin irakurtzeko. Eta nork daki! Testuak merezi badu argitaletxeren batera ere joko dut liburua argitaratzen saiatzeko. Denborak esango du.\nTamalez, Nekatoenearen moduko ekimenak ez dira ohikoak. Zentzu horretan, sormenaren aterpe hauek oso baliogarriak izango dira idazle batentzat, ezta?\nNire kasuan aukera paregabea izan da idazten soilik jarduteko hilabete oso batez eta, gainera, Abbadia bezalako leku berezi eta bakarrean. Niretzat luxua izan da, nire eguneroko dinamikak ez baitit halako aukerarik ematen. Bestalde, poesia idazteko orduan ere, begirada lantzeko eta hausnarketarako inguru aparta dira itsaslabarra, gaztelua, eskulturak, bunkerrak, animaliak eta Hendaiako paisaia ederra. Ez dira halako eskaintza asko topatzen eta horregatik, benetan estimatzekoa da CPIE, EKE eta EIE-k antolatzen duten egonaldi hau. Esperientzia bikaina izan da niretzat. Datorren deialdira animatzen zaituztet guztiak!


EHNEk kezka agertu du Nafarroako Gobernuak Landa Garapen Departamentuan ezarritako aurrekontuen blokeoaren gainean\nEHNEk kezka agertu du Nafarroako Gobernuak Landa Garapen Departamentuan ezarritako aurrekontuen blokeoaren gainean\nEHNEk kezka agertu du Nafarroako Gobernuak Landa Garapen, Ingurumen eta Tokiko Administrazioaren Departamentuaren aurrekontuan ezarritako blokeoaren inguruan. Guztira, 5 milioi euroko blokeoa jasoko du departamentu honek, berriro ere, sail hau izango da murrizketa gehien izango dituena. Landa Garapen Programan jasotzen diren zenbait neurrien gainean mugak ezartzeak, erabat oztopatzen du Nafarroan nekazaritza zein abeltzaintzak duen etorkizuna, izan ere LGP funtsezkoa da sektorean bertako politikak garatu ahal izateko.\nEHNE Nafarroako Gobernuak aurkeztutako blokeoaren aurka agertu da. ICM (mendiko zonaldetako laguntzak), gazteen instalazioa, hobekuntza planak edo nekazaritza ekologikoa zehazten duten neurrien gainean blokeoa ezartzeak erabat oztopatzen du sektoreak etorkizunean behar bezala lan egiteko aukera. Gazteak sektorean hasteko edo hobekuntza planak 2013 eta 2015 urteetan onartutako konpromisoak dira, eta ezinezkoa da horiek berriro ere atzeratzea. Sektoreak bizi duen errelebo falta larria kontuan izanda ulergaitza da gazteak sektorean hastea ahalbidetzen duten neurrien gainean blokeoak ezartea. Eurak dira sektore estrategiko honek aurrera egitea ahalbidetu dezaketenak.\nGainera, EHNEk Nafarroako baserritarrek bertako nekazaritza politikak izan ditzaten Landa Garapen Programan jasotako neurriek duten garrantzia azpimarratu du. Horregatik, Nafarroako Gobernuari dei egin dio kontuan izan dezan neurri horren gainean mugak ezartzeak izan ditzakeen ondorio larriak. Halaber, sindikatuak gaineratu du ez dela onargarria berriz ere murrizketak nekazari eta abeltzainengan zuzentzen diren neurrietan ezartzea.\nBestalde, kezkagarria da azken urteetan uholdeak eragindako kalteak konpontzeko ezarritako aurrekontuetan blokeoak ezartzea. Sektoreak kalteei aurre egin behar izan die, inbertsioak eginez, eta ulergaitza da berriz ere, bai Ministeriotik (Magrama) eta baita Nafarroako oraingo zein lehengo Gobernuaren aldetik entzundako promesa horiek oraindik ere airean egotea.\nGuzti honengatik, EHNEk berriz ere eskatu dio Nafarroako Gobernuari arduraz joka dezan eta Landa Garapen Departamentuan ezarritako blokeo honek eragiten dituen kalteak aztertu ditzan. Blokeo hau ezin da erabili sektorearen etorkizuna baldintzatu eta 2017ko aurrekontuetan marra gorriak zehazteko.\nviagra brescialevitra cialis viagracialis generique equivalencevendo cialis genericofemale viagra trialsfarmaco in alternativa al viagra senza controindicazionidiscount viagra canadaviagra kamagralegal buy viagra online usagolden viagra pillbuy kamagraviagra costicialis mastercardcialis prescription cost uk100mg viagra genericviagra for sale in philippinescialis palermoviagra buying online oxfordcialis bruciore di stomacoviagra pentru femeihow to use cialis 20 mgcialis costobuy viagra vegascosto del viagracialis tablets womenviagra panoramafarmacia cialis genericobuy viagra for womenviagra delle donneprezzi cialis farmacia italiabest pharmacy generic viagraviagra sloveniaoptimum viagra dosagevardenafil costoviagra farmacia onlinehealth canada viagraonline viagrasildenafilbrand name viagra pricesacquistare viagra originale a prezzi piu bassicialis in italiaacquisto cialis italiaviagra cuoregolden viagra pillmuch does viagra cost prescriptioncialis buy online australiacialis torrinomedicavendita viagra contrassegnocialis price onlinecialis generico india


Euskal Herriko kulturan oinarrituta\nAteetan jartzen den Eguzkilorea batez ere, Pirinio eta Nafarroako mendi magaletan hazten da. Eguzkiloreak eguzkia irudikatzen du eta aldi berean, eguzkiak jainkoa irudikatzen du ekialdeko tradizio guztietan, Egiptotik hasita eta Euskal herrira arte. Euskal herriko historian Eki (Eguzkia) da jainko gorena. Antzina, argia balio handiko gauza zen eta eguzkia oso garrantzitsua jendearentzat. Garai hartako argiarekiko gurtzak Eguzkiloreari babesaren ikurra bihurtu du.\nArgizaiolak elizetan hildakoei otoitz egiteko tradiziozko kandelak dira. Gaur egun, gure etxeetan babes ikur eta apaingarri erabiltzen dira. Egurrez eginak izaten dira eta inguruan kandela bat kiribiltzen da. Gorputza adierazteko erabiltzen zen eta hildako bakoitzak berea zeukan. XX. Mendearen erdira arte Euskal Herriko elizetan ikus zitezkeen.\nLozaz egina eta uretan esmalteztatua\nNeurriak: 5x5zm- 40x40zm bitartean\nBuztin gorriz egina eta esmalteztatua\nGres elaborazioa zaharkitutako egurraren gainean\nGres elaborazioa eta kolore urdinean esmalteztatua\nEsmalteztatutako gres elaborazioa\nEuskal tradizioko apaingarriak eta artisau kandela\nTXAPAK EGUZKILORE APAINGARRIEKIN\nBuztin gorria, gres eta lozaz egina\nTornoan landutako zeramika esmaltatze tradizional zuria eta kobaltoarekin\nBuztinaren erabilera anitzak\nBuztina bezalako material batek pieza eta tresnen errepresentazio anitzak egiteko aukera ematen du. Zeramikaren teknikaren ezaguerak proposamen artistiko ugari sortzea ahalbidetzen du.\nGure sormenetik atera den edozein sorkuntza egiteko gaitasuna da buztinak daukan berezitasuna.\nZure ideiak nirekin elkarbanatu nahi badituzu prest nago sormen prozesu bat hasi eta buruan daukazun ideia horri forma emateko.\nCHUN KAIKU TRADIZIONALA\nGres elaborazioa esmalteztatua\nErliebe lozan elaborazioa\nGres elaborazioa testura eta errautsetan esmaleztuta\nLana birjinarekin egindako lotura goiko aldean\nHURRONDO HOSTAREN ERLIEBE\nErliebe lozan elaborazioa zaharkitutako egurraren gainean\nGres elaborazioko bitxiak kristalezko apaingarriekin\nPLATERRAK ETA MAHAI TRESNAK\nGres elaborazioa loredun apaingarri esmalteztatuekin\nGres elaborazioa eta esmalteztatua Chun eta Tecmokusekin\nGres elaborazioa erliebeekin eta esmalteztatua Chun eta Tecmokusekin\nLozaz egian eta kolorzez esmalteztatuak\nHARI MATAZA EUSTEKO KATILUA\nGres elaborazioa eta errautsetan\nYOGINI MEDITAZION ESKULTURA\nGres elaborazioan engobesekin\nZure ideiei forma emango diet\nBuruan daukazun edozein ideia jasotzeko prest nago eta sormenezko forma bat bilatuko diogu. Buztinak hamaika aukera dauzka eta nire sormenak hauek ulertzea eta sorkuntza bat egitea ahalbidetzen dit.


URBANBAT2017 | Ondorioak dituzten paseoak\nHarrobia Plaza 5-2º, Bilbo\nDoako sarrera taldea osotu arte.\nMesedez ekarri zure telefonoan instalatuta hauetako aplikazioren bat. Eta ekarri bateria ondo kargatuta.\nOruxmaps (Doan - Android)\nGeotracker (Doan - Android)\nGPX Tracker (Doan - iPhone)\nWikiloc (Doan - Android/iPhone)\nOndorioak dituzten paseoak Paseoa eta tailerra\nNormalean leku beretik pasatzen al zara lanera, erosketak egitera edo eskolara joateko? Ez al da egia zeharkatzen dituzun kale horiek zeure parte bihurtzen direla? Begiak itxita ere zeharka zenitzakeela? Bertan bizi den eta bertatik ibiltzen den jendearen taldeko kide sentitzen zarela? Dena dela, konturatu al zara zer gertatzen den egun batean betiko kaletik joan ordez paralelotik joatea erabakitzen duzunean? Dena da berria, beste hiri bat da, aldatu egin da.\nHorretan datza jarduera hau, San Frantzisko auzoa beste modu batean ezagutuko dugu. Nola? Auzoko jendeak diseinatutako ibilbide batzuen bidez, mapan hitzak osatzen dituzten bideak deskribatuz. Hitz horiek auzorako eta auzoak sortutako ahots gisa pentsatu dira. Ez dira oihukatzeko aldarriak, ibiltzeko aldarriak baizik.\nPaseoa gure telefono mugikorren GPSaren laguntzarekin erregistratuko dugu, eta, bide batez, jaialdirako sortutako muralak bisitatuko ditugu. Kale guztietan barrena ibiliko gara. Hortaz, betidanik auzoaren barru-barruraino sartu nahi izan baduzu, jantzi kirol-oinetakoak eta ekarri mugikorra!\nPablo M. Garrido Arte Ederretako ikasketak egin zituen Cuencan, eta master bat egin zuen UPV/EHUn. Haren proiektuek zaintzaren gaia eta Big Data kontzeptua dituzte ardatz. Horregatik, Anaia Handiaren begietatik pixka batean ezkutatzeko, datu-erregistroa boikotatzeko modu artistikoak bilatzen ditu.


Jatorri proletarioko pastorala | Kultura | Berria\nJatorri proletarioko pastorala\nEkainaren 29an emango dute langile borroka ardatz duen 'Gerezi denbora' hiri pastorala Baionan.\nItxaro Bordak idatzi du eta Beñat Axiari dabil errejent lanetan\nGerezien denbora pastorala aurkezteko atzo Baionan egindako aurkezpeneko irudia. JUAN GOROSTIDI\nFabrikara eraman dute pastorala. Lehenengoz. Baionan izandako burdingintza langileen bizipenak izango ditu abiapuntu eta ardatz Gerezien denbora pastoralak. Hiri gai bat tratatuko du, hirian emango dute, eta horregatik izendatu dute hiri pastorala. Itxaro Bordak idatzi du, eta Beñat Axiari musikaria dabil errejent lanetan. Pastoral berezia izango dela dio Axiarik, baina baita betiko pastoral bat ere. «Betiko pastoralaren erritualak baliatzen ditugu, eta fruitu berriak sortzen dira hortik. Betiko pastorala da, baina gure tindak agertzen dira eszenografian, musikan eta gure sorkuntzetan». Ekainaren 29an egingo dute estreinaldia Baionako portuan. Pastoralak kontatzen dituen gatazkak gertatu ziren lekutik gertu, alegia.\n2006an sortu zen ideia, antolatzaileek azaldu dutenez, eta, hasieran, iazko eman nahi zuten pastorala. Baliabide gehiago, eta istorioan sakontzeko denbora behar zutela sentitu, ordea, eta aurten taularatuko dute, azkenean. «Biziki inportanta da sakontze prozesu hori», azaldu du Axiarik. Izan ere, badu oinarri historikoa pastoralak, eta 1908an Baionan burdingintzan lanean aritzen ziren umeen irudia baliatu dute horregatik emanaldiaren afixa egiteko ere. Langile giro hori baita pastoralak erakutsi nahi duena. Lehenengoz.\nBerrikuntzak berrikuntza, haiena betiko pastorala izango dela dio Axiarik, baina gaia berezia izanik, berezia izango da pastorala emateko modua ere. Sujetik ez du izango, adibidez, Gerezien denborak. Pertsonaia nagusi bakar bat izan beharrean, giza talde bat izango da kontakizunaren erdigunea. Axiari: «Ez da sujet baten istorioa, baina anitz sujeten istorioa: klase baten istorioa. Pertsonaia bakoitzak, bere pertsonalitatearekin, ekartzen du kolektiboaren mezu bat». Hau da: langileez gain, langileria ere erakutsi nahi du langile munduari buruzko lehen pastoralak.\nErrepiken aspektu soziala\nUrtarrilean hasi zituzten errepikak, eta 100 lagun baino gehiagok hartuko dute parte. Haientzako makilak egiten dabil Julen Axiari orain. Lanean. Juan izeneko langilearen kargua izango du pastoralean, eta errejent laguntzaile ere badabil. Lanpetuta baina pozik, prozesua ederra izaten ari delako. Kasik astero egin dituzte errepikak orain arte, eta bertan bizitakoa nabarmentzen du Axiarik. «Herrixketan pastoralaren aspektu soziala da xede garrantzitsuenetariko bat. Jendearen lotaraztea, eta elkar laguntasun bat sorraraztea, eta hori atzeman dugu guk ere gure hiri pastoralean». Berezia izan da, halere, arizaleak hautatzeko prozesua. «Normalki herri osoak du taldea osatzen, eta, aldiz, gu joan gara taldearen bila. Xerkatu ditugu gogoz ziren jendeak, eta pixkanaka-pixkanaka osatu dugu taldea». Ipar Euskal Herri osoko pertsonak bildu dituzte horregatik. Eta berezi egingo du horrek ere pastorala.\nEuskara batuan idatzi du testua Bordak, zuberotarrez mantendutako zati bakan batzuk salbu. Axiarik dioenez, ordea, arizale bakoitzak bere egin ditu gero hitzak. Taldeko zuberotarren kasua aipatzen du, adibidez. «Batua zuberotartzen dute». Eta antzera gainontzeko arizaleek ere. Batu denek, baina berera bakoitzak. Eta horregatik dago pozik Beñat Axiari errejenta ere lanarekin. «Memento zoragarriak pasatu ditugu, eta euskara aldetik ere, gure artean kasik beti euskaraz aritzen gara, eta hori kostaldean ez da askotan gertatzen».\nPisu berezia izango du musikak pastoralean. «Musikaren egitekoa biziki aberatsa izango da», azaldu du Beñat Axiarik. Aurrez ere sortua du musika 1992an Santa Grazin (Zuberoa) taularaturiko Santa Kruz güdülari pastoralerako, eta bereak dira oraingo doinuak ere. Dioenez, pastoralaren arauak errespetatuko dituzten arren, doinu eta dantza berri batzuk ere konposatu dituzte emanaldirako. «Bakoitzak badu bere musikal zaporea». Besteak beste, Mixel Ducau, Caroline Phillips, Benoit Lamerain arituko dira musikari lanetan taula gainean. Eta iragarri dutenez, elektroakustika puntu batzuk ere sartuko dituzte tarteka.\nMoldatu egingo dituzte aktoreen lerroak ere. Aldatu egin du Axiarik taula gainean ibiltzeko modua, eta orain arteko pastoraletan ez bezala ibiliko dira arizaleak Gerezien denbora pastoralean. «Inportantzia handi bat atzeman dut horretan. Ibiltzeko modua ez da izango militarra, baina bai organikoa. Landu dugu aspektu hori. Nola ibili taula gainean organikoki». Irri egin du Axiarik. «Ez dakit lortu dugun gure helburua, baina hori landu dugu». Ekainaren 29an helduko da gerezi sasoia.


Inauteriak Andoain 2019 - Inauteriak\n8:00etan: PUSKA BILTZEA. Inauterietako ohitura zaharra. Gazteak janaria biltzen baserriz-baserri ibiliko dira dantza eta kantuen truke. Aurtengoa Buruntza auzoan izango da eta irteera Irunberri Elkartetik.\n15:00etan: Ondarreta ikastetxetik aterako dira haur eta lehen hezkuntzako haurrak herriko kaleak alaitzen.\nIbilbidea: kale Nagusia, Santa Krutzeko zubiraino (Zubiaurre Etxea) eta handik bueltan Ondarreta Ikastetxera. Bertan antolatuko da kanpamentua Gora Kaletxiki Txarangak alaitua.\n17:00etan: KALDEREROEN Konpartsa Kaletxikitik irtengo da, Zaharren Egoitzara joango dira eta handik Goikoplazara. Bertan KANPAMENTUA antolatuko dute. Herriko agintariek harrera egingo diete eta Kaldereroen Erreginak, Udaletxeko balkoitik andoaindarrei eskainiko dien hitzaldiaren ondoren, kalez-kale ibiliko dira herrian zehar Gora Kaletxiki Txarangak lagunduta.\nIbilbidea: kaletxiki, Goikoplaza, Kale Nagusia, Zumea kalea eta Zumea Plaza. Itzulera ibilbide berdinetik.\nOtsailak 28 Ostegun gizena\n15:00etan: Neska-mutiko guztiak MOZORROTUTA joango dira beren ikastetxeetara. 3-7 urte arteko umetxoak ikastetxean geldituko dira.\nBertan, gailetak eta gozokiak banatuko zaizkie. Ondoren, 8-12 urte arteko ikasle guztiak Bastero Plazan elkartuko dira, honako leku hauetatik irtengo direlarik:\n15:00etan: LA SALLE-BERROZPEko haurrak, Gora Kaletxiki Txarangarekin batera, Kaletxikitik.\nIKASTOLA eta ONDARRETA ikastetxeetako haurrak, beraien ikastetxeetatik.\n15:15ean: Ikastetxe guztiak elkarrekin KALEJIRAN abiatuko dira Bastero plazatik Gora Kaletxiki txaranga eta Dultzaineroek lagunduta.\n16:15ean: INAUTERIETAKO PREGOIA eta txupinazoa Udaletxeko balkoitik. Ondoren, dantzarako aukera izango dute ikasleek Goikoplazan.\nEguraldi txarra egingo balu,, Ondarreta ikastetxeko jolasleku estalian.\n17:15etatik 20:00etara: BELDURRAREN ETXEA Gizarte Zerbitzuetako “Ambrosia Olabide” Egoitzan. Gazte Lokalean.\n17:30etan Maskara Lehiaketaren SARI BANAKETA Urigain Kultur Etxean.\nAurkeztutako Lanen erakusketa:\nOtsailak 28, martxoak 1 eta martxoak 4, 18:00 – 19:30\nMartxoak 2, 10:30 – 13:30 / 18:00 – 20:00\n18:30: Olagain txistulari taldearen kalejira Goikoplazatik abiatuta.\n19:00etan: PINTXO POTE MUSIKALA Olagain taldeko txistulariek, Alberto Agirre Abesbatzak, kantu kalejirak eta udal Musika Eskolako Abesbatza eta instrumentu joleek alaituta.\nIbilbidea: Bastero plazan hasi eta Kale Nagusitik barrena Zumea plazaraino.\n17:30etatik aurrera MOZORRO FESTA Gizarte Zerbitzuetako “Anbrosia Olabide” Egoitzan. Gazte Lokalean. Askari berezia gazte kuadrila guztientzat. Mozorrotuta etorri!\n18:00etan: Udal Musika Eskolaren INAUTERIETAKO KONTZERTUA Bastero Kulturguneko Auditorioan. “Dar-dar” ipuin musikatua.\n11:30ean: BURUHANDI ETA ERRALDOIEN Konpartsa. Ibilbidea: Gizarte Zerbitzuetako “Anbrosia Olabide” Egoitzatik irten, Kale Nagusia, Zumea kalea eta Zumea Plaza.\n12:00etatik 13:15era: SOINUAK musika Eskolako ikasleen KALEJIRA.\nIbilbidea: Doktor Huizin dagoen Eskolaren egoitzatik atera, Bastero plaza, Kale Nagusia eta Zumea Plaza. Itzulera Kale Nagusitik Goikoplazara.\nEguraldi txarrarekin, Ondarreta Ikastetxeko jalasleku estalian.\n17:00etan: Konpartsa eta mozorro guztiek INAUTERI DESFILEAri hasiera emango diete txarangarekin batera.\nIbilbidea: Txitibar Plazatik aterako da Goikoplaza arteko bidea egingo duelarik. Ondoren txaranga eta konpartsak ibiliko dira herrian zehar 20:30ak arte.\n23:00etatik 3:00etara: GAZTE JAIDISKO FESTA Nafarroa Plazan.\n14:00: Inauterietako herri bazkaria Goikoplazan.\n16:45: -Zo-Zongó productions taldearen Rockalean! kontzertu ibiltaria. Goikoplazatik hasita guztiok ezagutzen ditugun kantu eta doinuak interpretatuko dituzte kaleetan zehar.\n*Inauterietako giroa herrian nabari eta zabal dadin jai Batzordeak etxeetako balkoiak eta leihoak globoz eta koloretako oihalez janztera animatzen ditu Andoaingo bizilagunak.\nInauteriak Andoain 20192019-02-212019-02-21https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2019/02/inauteriak-andoain-2019.jpg200px200px


Pribatutasun politika – HarituLab\n1. DOMINOAREN TITULARRAREN IDENTIFIKAZIOA\nDomeinuaren titularra EDE Fundazioa da, helbidea Bilbon duena, Simon\nEDE Fundazioaren gizarte-xedea da gizarte, kultura eta hezkuntza garapena sustatzea.\nTratamenduaren arduraduna EDE Fundazioa da, abisu honen lehenengo\nguneetan, informazioa zabaltzeko asmoz: webgunea bertan, FEDE Fundazioaren sare sozialetan eta argitalpen propioetan edo prentsan. Atal honi buruzko\ninformazio gehiago biltzen da EDE Fundazioaren webgunean.\nTratatuko diren datuetara sartzeko, zuzentzeko, ezabatzeko edo aurka egiteko eskubideak dituzu, bai eta tratamendua mugatzeko, datuen eramangarritasuna eskatzeko, erabaki indibidual automatizatuen mende ez izateko eta ematen den baimena ezeztatzeko eskubideak ere.\nEskubide horiek gauzatzeko, idatziz zuzendu zaitezke EDE Fundaziora,\nDatu pertsonalak EDE Fundazioko administrazio nagusiaren datu basean\nErabiltzaileak nabigatzailea konfiguratzeko aukera dauka pantailaren bidez cookieak jaso direla jakiteko eta bere instalazioa disko gogorrean. saihesteko Nabigatzaile guztiek aldaketak egitea ahalbidetzen dute cookien konfigurazioa desaktibatzeko helburuarekin. Doiketa horiek zure nabigatzailearen menuko “aukerak” edo “preferentziak” ataletan biltzen dira. Jarraian, esteka batzuk zehaztuko dira cookieak desaktibatzeko, nabigatzaile motaren arabera. Jarraibideak aintzat hartzea baino ez duzu.\nHalaber, domeinuaren titularra ez da hirugarrenen webguneen legaltasunaren erantzule, zeintsuetatik webgune honetara sartzeko aukera dagoen.\nKalteak eragiteko tratamenduaren arduradunaren sistema fisiko eta logikoetan, bere hornitzaile edo hirugarren pertsonetan, edo sarean birus informatikoak zabaltzeko edo kalteak eragin ditzakeen edozein sistema fisiko edo logikoetan.\nWebgune honetako edukiak, berariaz aurkakoa adierazten bada izan ezik, EDE Fundazioarenak dira eta jabetza intelektualari buruzko nazioarteko lege eta tratatuek babesten dituzte. Horrek, modu adierazgarrian baina ez sakonean, honako hauek hartzen ditu barne: webgunearen programazioa, diseinua, egitura eta datu baseak; testuak, irudiak, soinuak eta ikus-entzunezkoak.\nEDE Fundazioak baimendu egiten du webgune honetan eskuragarri dauden edukiak erabiltzea, Creative Commons Atribución-CompartirIgual 3.0 España (CC BY-SA 3.0) lizentziaren bidez, edota, muga eta baldintza berekin, etorkizunean hori ordeztuko duen lizentziaren bidez, berariaz beste lizentzia edo baldintza zehatz batzuk adierazten diren kasuetan izan ezik.\n“HarituLab” eta “EDE Fundazioa” izendapenak (eta logotipoak) eta marka-irudiak, produktu- eta zerbitzu-marka gisa erregistratuta daude zenbait kategoriatan. Horien erabilera baimentzen da, betiere, haren jarduera eta ekimenak berariaz eta leialtasunez aipatzen badira, korporazio-identitate bisualaren dagokion eskuliburuarekin bat, horren gainean inolako eskubiderik esleitzea barne hartu gabe.\nErabiltzaile batek EDE Fundazioak antolatutako jarduera batean gauzatutako edozein eduki bidaltzen edo ematen badu, EDE Fundazioari emango dizkio haren eskubideak, modu ez-esklusiboan, denbora- edo toki-mugarik gabe, zehazki haren erreprodukzio, komunikazio publiko, banaketa eta eraldaketarako, hori euskarri ukigarri edo ukiezinetan finkatzea barne, dohainik. Bestalde, EDE Fundazioak hitz ematen du eta bermatzen du edukiak aurreko 2 puntuan ezartzen diren baldintzekin bat erabiliko direla eta jarriko direla jendaurrean edukiak eta, nolanahi ere, sortzailearen eskubide moral besterenezinak errespetatuko direla.\nEsleipen horrek edukiek edo horien zati batek izan ditzaketen edozein erabilera aipatuko ditu, gaur egun ezagutzen diren eta etorkizunean gara litezkeen baliabide teknikoak erabiliz, eta EDE Fundazioak bere helburu sozialaren barruan gauzatzen dituen zerbitzu edo jarduerekin erlazionatutako edozein aplikaziotarako, Espainiako legedian aurreikusten diren mugekin eta, bereziki, horiek ezagutarazteari edo Internet bidez eskuragarri jartzeari dagokionez. Berariaz baimentzen da artxibo-formatuetan aldaketak egitea, konprimitzeko neurri teknikoak aplikatzea edota lanak bide telematikoen bidez transmititzea edo eskuragarri jartzea errazten edo hobetzen duten bestelako transformazio teknikoak erabiltzea, baita ur-markak, identifikatzaileak, etiketak edo bestelako edozein neurri edo kontrolerako eta edukiak identifikatzeko edozein teknika txertatzea edo aplikatzea ere, kontratu honetako baldintzak eta lehen aipatutako lizentzia errespetatuz, betiere.\nDomeinuaren titularra ez da interferentziek edo telefono-matxurek, sistema elektrikoaren deskonexioek, birus informatikoek, programa gaiztoek edo bere kontroletik kanpo dagoen bestelako faktoreek eragindako kalteen erantzule.\nEDE Fundazioak baldintza hauek alda ditzake edozein momentutan, aurretik


50 urte ondoren. Deia, Noticias de Bizkaia\nAna Urkiza - Lunes, 29 de Mayo de 2017 - Actualizado a las 06:02h\nLeHENBIZIKO ikastolak sortu zireneko 50. urteurrenera heltzen ari diren honetan, atzera begira hasi gara.Orduko irakasleak, orduko familiak, orduko euskara… ordulariari eta jai-egunei begiratu gabe lan egiten zela gogora-tzen dugu. Ikas materialak sortzen batzuk, gau-eskolak ematen besteak eta ikastolaren aldeko tabernan zerbitzari lanetan hurrengoak. Euskara irakatsiko zuten ikastetxeak eta hezkuntza-sare propioa izatea zen helburu. Inork ez zekien euskara irakasten eta ikastola bakoitzak bere bitartekoak erabili zituen ikasleok euskara batua (edo) gure egin genezan. Gurean, goizero, 15 minutuz bozgorailuz aditzera ematen zitzaizkigun esaldiak errepikatzen jarduten genuen, “aditza” ikasteko. Belarria findu genuen. Zentzuz jantzi. Euskara barneratu.\nOrain,lehenbiziko ikastola haietan ikasle izandakook guraso gara. Eta “gure garaia” berria baino konpromiso handiagokoagoa izan zela iruditzeaz gain, irakasleek eta ikastetxeek euskara, euskal literatura eta kultura sustatzeko egiten duten lana, oro har, indargea dirudigu. Irakasleak arratsaldeko bostetan etxera doaz. Gurasoek, ikastola pintatzeko nahiago dute profesional bati ordaintzea asteburuan elkartu eta denen artean hormak brotxaz bustitzea baino. Eta euskarabatuaz… nork jarriko zalan-tzan irakasle adituak esandakoa! Bada sinonimorik onartzeko prest ez dagoen irakaslerik eta bere ustezko autoritatea kolokan jartzen duen ikaslea, gurasoek Bizkaian beste era batera hitz egiten dutela argudia-tzean,azterketan puntu bat gutxiago jartzeaz mehatxatzen duenik.\nTaifen erreinuak historiaren orrietan utzi genituelakoan geunden. Baina, tamalez, badira orain aldian eta gurean ere. Duela 25 urte irakurritako liburua ematen dietenean ikasleei irakurtzeko eta hiztegia lantzeko eskatzen, orduan, gurasook irakasle horiek irudikatzen ditugu, ikastolen aurreko garaian bezala, euskara zabartzen.


Pastoralaren historiaz (I/II) - Euskonews\n1. Antzerki horren izenak 2. Lehen aipamenak 3. Etorkia: nontik horra den 4. Idazleak eta errejentak 5. Pastoral xaharra 6. Apezak eta pastorala 1. Antzerki horren izenak\nPastoral izena Italiarik horra zaigü. Hamaseigerren mentean Tassio (edo Le Tasse) idazleak antzerki mota berri bat asmatu züan izen horrekin batean. Hoiek gero hedatü ziren Espainiala eta Frantziala. Espainian Cervantesek «Galatea» izenekoa izkiribatü züan. Frantzian «pastorale» delakoak arrakasta handia bildü züan hamazazpigerren mentean, bereziki Honoré d’Urfé batekin.\nKomedia lilitsü bat zen, osoki sükrata. Gure pastoralarekin ikusteko güti züan, izena salbü.\nHor aipü ziren artzain eta artzaintsa elibaten amorioak, bena jente horik egiaz errege korteetako jaun eta andere handiak ziren maskatürik.\nHanitxez gogorrago da Züberoako pastorala. Hor bada borroka, güdüka, gerla eta hiltze. Antzerki epikoa da nausiki, nahiz artetarik komediatik ere badüan. Ez da greko zaharren eta frantses klasikoen tragedia bezala, bürütik bürü bortitz eta beltz, bena tragediatik badü hein bat azkar, ez da sükrategi, piper eta gatzez aberats da.\nTrajeria pastoralaren izen zaharra dügü, eta zerbaitengatik hola deitü da. Builtaka nigarra begiala ekarten badü, marka hona da, egiazko pastorala delako seinalea. Haatik üsüan ontsa ürrentzen da, zelüari esker. Baikorra da azkenean, «fila bait», greko eta frantses tragedia haboroxeak ez bezala. Hanitx kosta ondoan, heroia ontsa elkitzen da, eta berak ez badü irabazi, ondokoek eginen düelako esperantxan hiltzen da. Bakoitxak egün batez hil beharko düala badakigü, eta gisa hortan pastorala ezin izan da osoki alagera, sükrat eta lilitsü, salbü prefosta domesantorelili edo krisantemekin.\nBizia, pastoralaren beste izen bat da. Eta egiaz, jente baten bizitzea kontatzen dü, edo bekanago jente saldo batena, hala nola Santa Grazi/Urdatxeko herritarrena Junes Casenaveren lümatik (Santa Grazi, 1976).\nIstoria, pastoralaren laugerren izena, beste gisaz erran berri düdan bezala, norbaiten edo zonbaiten istoria txipia kontatzen beitü, Historia handiari lotürik. (AURKIBIDEA) 2. Lehen aipamenak\nPastoral baten irudikapenaren detailea Jean Paul Tillac Deriaud-en arabera.\nHamazazpigerren mente erditsütan, Oihenart mauletar abokatü poetak esküizkiribü batetan dio mente bat lehenago «Artzain gorria» deitüriko pastoral bat emanik izan zela behin beno haborotan Donibane Garazin, zübereraz Donajuane deitzen dügün Nafarroa Behereko hiribürü hortan. Idazlea Jean Etxegarai apeza. Haatik ez dakigü pastoral hori zer motakoa izan zen: italiar eta frantsesen gisako antzerki sükrata, ala eüskaldün gisako trajeria pipertsüa.\nHamazortzigerren mentean pastoralaren aipamena eginen dü Jüsef Egiategi xiberotar irakasle, filosofo euskaldünak.\nHemeretzügerren mentean agertüren dira Xiberoko teatrea ordü hartan zen bezala aipatüko düen idazle / izkiribainoak: Humbolt prusiar idazle jakintsüa (1801) Augustin Chaho (Agosti Xaho), Voyage en Navarre libürüan (1845) Duvoisin (1841) Bladé (1843) Francisque Michel, Le Pays Basque libürüan (1857) Webster, Les loisirs d’un étranger au Pays Basque libürüan (1901) Georges Hérelle, artikülü hanitxetan eta bibliografian aipatüko dütüdan lau libürütan (1899-1928).\n(AURKIBIDEA) 3. Trajeriaren etorkia: nontik horra den\nAgosti Xahok Voyage en Navarre libürüan aipamen llabür bat egiten deio 333-335 ostoaldeetan, eta hastapena hanitx hürrün ezarten deio erranaldi honez: «Le théâtre souletin compte dejà dix siècles d’existence; il n’a point subi de changements, et n’a fait aucun progrès depuis son origine; (...)». Haatik probaren hastapenik ez dü ekarten.\nJunes Casenavek ere uste dü pastorala Erdi Aroa beno lehen hasirik zela. Bere ideiaren aldeko arrazu elibat ekarten dütü, bena egiazko probak ote dira? Bakoitxak nahi düana pentsa dezake düdazko püntüetan, bena historiako jakintza segürik ezin izan da probarik ez deno.\nGeorges Hérellek dio Xiberoko pastorala europar teatre kiristi zaharretik horra dela, eta bereziki Erdi Aroko frantses «misterioetarik». Kasik Europa osoala hedatü zen gisa hortako antzerkia, bena emeki emeki galdü zen, salbü Xiberoan. Heben hamabosgerren mente ondarrean sartü zatekeala dio Hérellek.\nHérellerekin akort daude jakintsü haboroxeak, bereziki Beñat Oihartzabal Uztaritzeko euskaltzaina. Bena erraiten dü xiberotarrak ez direla kopiatzean baratü: europar modela zinez berenganatü düe, beharren eta ahalen arabera moldatu, zinez hebenkotü eta xiberotartü. Gisa horrez «zuberotarrek beti bizirik atxeki dute, denborak eskatzen zituen aldakuntza beharrezkoak eginaraziz.» (Zuberoako herri teatroa, 55-56).\nHaatik antzerki mota hori Xiberoan noiz sartü zen erraitean ez dira beren artean akort Herelleren jarraikizaleak. Pierre Lafittek pentsü dü, Hérellek bezala, hamabosgerren mente ürrentzean hasi zela, Francisque Michelek eta Julien Vinsonek hamahirugerrenean edo berantxeago, Websterrek hamalaugerrenean, Albert Léonek hamaseigerrenean.\nPastoral testü zaharrenak, esküizkiribuz, hamazortzigerren mentekoak dütügu: lehena oraiko ustez Sainte Elisabeth de Portugal, 1750ean Eskiulan. Oihartzabalek dio halere pastorala hor ontsa finkatürik ageri denaz geroz, pentsa daiteala aitzineko mentean hasirik zela, hots hamazazpigerrenean.\nBer abiseko da Txomin Peillen Lapurdiko xiberotar euskaltzaina. Hamazortzigerren menteko testü elibatetan hamazazpigerren menteko eüskara zaharraren herexak borogatzen beitira. Haatik pastorala frantses «miracles» (miraküllü) antzerkien ondoko bezala ikusten dü, haiek ere saintüen biziak aipatzen beitzütüen, «misterioek» aldiz Jesüsen pasionea. Eta hona haren esplikazionea: Paueko jaun epaile / jüje kalbinistek, Jeanne d’Albreten ondotik, Xiberoa tinkatzen züen, hau orokorki katoliko egonik beitzen: xiberotarrek beren izate berezia zaintü züen, pastoralaren arartez saintüak ohoratzez. Kalbinisteen bürüzagiak zinez intelektüalak ziren, izkiribü saintüa baizik ez züen kontütan hartzen, hotz-hotzik. Popülüak aldiz zeremonia ederrak maite zütüan, prosesioneak, saintüen irüdi edo imajeak, eta abar...Ber denboran xiberotarrek beren mintzajea eta Xiberoko Üsantxa (La coutume de la Soule) zaintzen zütüen Paueko jüjeen eretzean. Horra, ontsa entelegatü badüt, Txomin Peillen adiskidearen ikuspegia.\nAzken ikuspegi bat, bena hau osoki okerra, eta baztertzeko aipatzen düt. Manuel Lekuona euskaltzainburu zenak idatzi züan pastorala koblakatik horra zela. Geroztik hegoaldeko jakintsü elibatek «ahozko literatüran» ezarten gütüe. Xiberotarrek badakigü aktürrak ez girela koblakan ari, bena izkiribütik bertseten gogoz ikastea, gogoan edükitzea eta hiru mila jenteri bürüz haien kantatzea ere badela zerbait. Lehenago zonbaitek ez beitzakien irakurtzen, pastoral errejentak horier bertsetak arrapikatzez irakasten zeitzoen, bardin laneko denboran ere, algarrekin lan egiten züelarik. (AURKIBIDEA) 4. Idazleak eta errejentak\nLehen pastoral idazle / izkiribainoak, Georges Hérelleren arabera, elizagizonak izan ziren, eta hona irakasle jakintsüak emaniko arrazuak: Pastoralen geiak Bibliatik eta saintüen bizitzetarik zütüen. Perediküek pentsarazten düe frantses teatre kiristikoer. Peredikü horien emaiteko ibilaldiak apezek altare üngürüan eginen üdürikoak dira. Elizako kantikak emaiten ziren, hala nola Te Deum. Bertseten airea gregorianotik horra da. Sar-jelkiak prosesionez egiten dira. Pastoralak irakaspen bat emaiten dü, mezü bat jaulkitzen. Saintüen biziak herrietako patruen ohoretan emaiten ziren eliza bestetan. Ü sü latinezko zitazioneak egiten ziren Bibliatik.\nHaatik Xiberoko pastoral idazle zaharren izenik ez dakigü, ihon ere ez beita holakorik agertzen, salbü Oihenarten lümapean Jean Etxegarai apezarena, eta horrek berak pentsaraz dezake beste pastoral motako idazlea zaitekeala.\nLüzaz eta lüzaz agertü den jente bakoitxa, pastoral errejenta da. Errejent dinastia bat phürü izan da, famatüa, Sohütako Héguiaphaltarrena: azkena franko ontsa ezagütü dugü, Marcelin Héguiaphal. Testüa errejentak ekarten züan esküizkiribüz, berak arrahunkirik, emendatürik edo llabürtürik beharren arabera. Hori zen berriki arte pastoral antolazaleek saristatzen züen jente bakoitxa. Hemeretzügerren menteko hamabi errejent aipü dütü Hérellek: eskoletako bi errejent, bi oskigile, bi arotz, zurgin edo maiastürü bat, espartiñegile bat, plastrür bat, oihanzain bat, bidekari edo kantonier bürüzagi bat, eta laborari bat. Bena kantonier bürü hori laboraria zen ber denboran, J. Aguer Atharratze Bürgübürüko etxeko jauna.\nIdazlea berant agertü da, eta ezagützen dütügün lehenak errejentak ziren: J.P. Saffores atharraztarra 1839 altean Napoléon trajeriarekin, eta aipatü berri düdan beste atharraztarra, J. Aguer, hiru antzerkirekin: François 1er (1900), Louis XI (1903) eta Henri IV (1903).\nLehen idazle hütsak 1906an agertzen dira Üskaldünak Ibañetan piezarekin: Justin de Menditte apeza eta Clément d’Andurain mauletar jaun gaztea. Hau hamalaueko gerla handian hilen da. Builta batez salbüespenak dirate, errejent izkiribainorik beitate orano, bereziki Léon Salaber ozaztarra eta Pierre Appeceix Salahanka barkoxtarra, Marcel Eihartxet Uthurry beste barkoxtarra ere, nahiz ez den ofizialki agertü. Etxahun-Irurik de Menditte eta d’Andurainen segida hartüren dü 1953an Barkoxen Etxahun Koblakari piezarekin. Pierre Bordaçarre hori dügü pastoral idazlearen etsenplüa. Mente laurden batez bakoitxa egonen da. Horrek izkiribatü pastoraletako libret axaletan idazlearen izena zabal-zabala ikusten düt, oraiko pastoral haboroxeetan ez bezala. (AURKIBIDEA)\nPastoral baten irudikapena Jean Paul J.P. Tillac-en arabera. 5. Pastoral xaharra\nArren 1750koa da ezagützen dügün testü xaharrena, urte hortan Eskiulan antzeztüa: Sainte Elisabeth de Portugal. Ondokoa 1859an Jean de Paris Larrainen, eta ber urtean ¼dipe Gameren. 1760an berriz Jean de Paris Larrainen; 1769an Richard C½ur de Lion Zalgizen, eta Histoire de Saint Eustache Altzabehetin; 1770ean Clovis Sarrikotapean...\nIkusten dügü pastoralik ez zela urte oroz emaiten, eta berriki arte hori zen üsantxa. Bena ber urtean bizpahiru pastoral izaten ahal ziren, zonbait aldiz algarri hüllan dauden herrietan ere: orai ahal oroz baztertzen dügun desafioa, arriskü sobera beitü, bereziki sosaren aldetik.\nBestalde ber antzerkia arrapika zaitean urte güti artean ütziz, eta bardin ondoko urtean berean, herri hortan edo beste zonbaitetan. Adibidez ¼dipe 1792an eman zen Garindainen eta Gameren, 1793an Arüen eta berriz Garindainen; Godefroy de Bouillon Ainharben 1790ean, 1793an Urdiñarben eta berriz Ainharben, 1798an arrapika bi herri horietan, 1816an Lanbaran.\nFrantziako Iraültza edo Errebozlüzione denboran, pastoral elibat debetatürik izan ziren, hala nola 1796an Charlemagne / Roland Zunharretan. Bena hori ber urtean Alozen eman züen, eta Ürrüstoin Prodiga, kürioski eüskal izen horrekin, beste herrietan beste urte zonbaitez L’enfant prodigue zelarik. Artetik erran dezadan berriki arte frantses izenbürüa züela pastoralek. Egia da frantses libüruxka batzüetarik egokitzen zütüela, horiek merkatüz merkatü hedatzen beitzütüen saltzale ibilkari elibatek.\nPastoral xaharren beste berezitarzün bat zen lüzegoa. Leheneko denboretan egün pare batez iraüten omen züan. Gero egün bakoitxeala jaitsi zen. Zazpi-zortzi orenetarik seietara jin zen hogeigerren mente hastean, eta bi gerla handien artean lauetara Sallaber eta Heguiaphal errejentekin, antzerkiaren arrastiritan kokatzeko gisan.\nAntzokia edo teatrea oraikoa bena zabalago zen, bizpahiru parte beitzütüan. Gaineala aitzinea hütsik üzten züen, zaldizko güdüken egiteko gisan. Püblika bi aldeetarik jarten zen.\nGüdüka gabeko pastoralik izan da, artzainik gabeko zonbait ere bai. Orai nekez asma daite holakorik, süstut artzainik gabekorik: istoriak horien beharrik ez düalarik ere agerarazten dütügü, jenteari plazer egiteko. Hola gertatü zen bereziki Gamere-Zihigakoan: mariñel baten bizia zen, artzainekiko harreman güti üken zükean, haatik azken püntan agertü ziren ustegabean bezala, hala behar zelakoan. Leheneko pastoral antolazaleak gogorrago ziren, eta beharrik ez bazen, ez zütüen erakarten. Egia da geroztik artzain zionea gütitü dela, eta eskasten dena kariotzen da.\nDena dela, pastoralaren zürkaitzak ez dira kanbiatü, bereziki hiru bortak: gorria ifernüko süiaren kolore, blü / urdina zelü kolore, erdiko xuria elür kolore, argi kolore, xahütarzünaren adierazle. Arropetan ere margoek erakusten düe bakoitxaren alderdia: gorria türkena da, blü / urdina kiristiena. Eta hori da beti pastoralaren zola.\nBertseten ahaireak eta moldea ere xaharretarik dütügü. Moldeaz bi hitz. Bertseta üsüenik lau herrokatan agertzen da, bena egiaz bi neurtzitz dütü, bakoitxa erditik moztürik: bi letra larri hastapenetan, bi errima ürrentzetan, eta bi erranaldi arte horietan.\nLe quatrain de la pastorale est un faux quatrain et un vrai distique: il comporte deux vers, attestés par deux majuscules au départ et deux rimes ou assonances à l’arrivée, avec entre les deux autant de phrases. Chaque vers est coupé en deux hémistiches. On pourrait l’écrire sur une ligne, ce qui nous dispenserait d’explications foireuses telles que celle-ci : «quatre vers avec une majuscule au début du premier et du troisième vers, et la rime à la fin du deuxième et du quatrième vers.» Mais pourquoi faire simple quand on peut faire compliqué?\nPastoral xaharretako eüskara zinez jüdikatzen düe ikerzale zonbaitek bai eziz eta handiosa dela, pretentziosa, ürgüllütsüa eta gogorra, gaineala frantses hitzez infisi. Irakurri dütüdan zatietarik üdüri zait hein hortako kritikak bortitzegi direla: gure aitzinekoek erranaldi ederrik bazüen, aditza nahi bezala erabilten züen, bena gero, egia da, hitz arrotzak behar gabe sartzen zütüela, eüskarazkoak bazütüelarik. Bena hori xiberotar hanitxen hütsa da orai ere, bürüko auherkeriaz: zoin nahi frantses hitz har, ürrentzean a bat sar, eta jo aintzina, hori beita gisala xiberotar «pür-pürra»...\nPastoral xaharraren beste seinale bat: gizonen afera zen, gizonek emazteen leküa ere betatzen züelarik. Gero artetarik bazen pastoral ustez apalago bat, txipiago bat, neskatilek eta emazte gazteek emanik. (AURKIBIDEA) 6. Apezak eta pastorala\nHérellek beitzion lehen pastoral idazle / izkiribainoak elizagizonetarik zirela segür ere, gero airea kanbiatü zen, haatik ez dakit noiz. Dena dela, berriki arte pastoralak oso fama txarra züan apezen artean. Hemeretzügerren mente ürrentzealat Emmanuel Inchauspé idazle handiak hitz gogorrak izkiribatü zütüan pastoral errejenten aitzi, baieziz eta iñorant pretentzios elibat zirela, ezjakinak eta beren bürüaz hantürik. Eta ez dezagün ahatz ordü hartan errejent horik pastoral idazle zirela ber denboran, hala nola Saffores eta Aguer atharraztarrak...\nHogeigerren mentean, bi gerla handien artean, Pierre Lanouguère apezak, alias Pette Xibero, mustraka bat kontatzen beitü artikülü batetan, hor aktürrez trüfatzen da ahal oroz.\nBertseten artean zonbait frantsesez beitzütüen, hona biga mustrakan aktürrek ahoskatü bezala ekarriak:\nSenechal türk erregeak:\nTrabertzon la montagné.\nH’il n’y a point dé pardon,\nRavachons la campagné.\nOctavius türk erregeak:\nHalhon, mes camarades,\nEtsaiak heben dütügu!\nHar etzatzüe ezpatak,\nEta gardez vos positions!\nHürrüntxeago hona Lanouguèreren beste trüfa bat:\n«Üdüri zait ikusten düdala bidearen erdian Aita Saintüa xuri-xuria bezti, koroa paregabeko bat bürüan, ürrezko kürütxe handi bat esküetan! Kantüan igaraitearekin egin deiot:\n- Agur Aita Saintüa, ohore handia egiten düzü egün gure herriari!\n- Bai, otoi! Egün Aita Saintü eta bihar... ote epaiten!»\nPastoralaren etsaia zen halaber Espil apeza, Garindaineko erretora. Herrian bat emaiten züelarik, arrastiria otoitzean igaraiten züan elizan, eginen ziren bekatüez parkamentü galtatzeko. Behin ja bere xantreari bazkoak errefüsatü zeitzon, pastoralean aktür zelakoz. Hau deitzen züzün Battitta Urruty, gero süjet ere izanen zena, bai eta hanitxek ezagütü dügün errejent handi eta maitagarria. Ordüan Battitta Maulera joan zen bazkoen egitera, eta gogo honez eman zeitzon Mgr Etcheber Xiberoko arxipretrak, Garindaineko seme zenak. Hau ez zen apez eta gizon arrunta. Hamalaueko gerla handia eginik züan arroiletan omonier bezala, komandant gradoa bazüan, alemana bazakian, eta hiru kalitate horiez baliatü zen berrogeita laueko agorrila bero hartan alemanekin elestatzeko, amoreagatik eta Mauleko parte hon bat ez lezen erre. Hots ezpiritüa Espil gaixoak beno zabaltxeago züan. Eta pastoral bat hüllantzen ari beitzen, uste düt 1951akoa zela Garindainen, Robert le diable, bigerren gerla handi ondoko lehena, Pierre Lafitte apez jakintsüna telefonaz deitü züan: «Errazü jaun apez lagüna, zü eüskaltzale handia beitzütügü, pastorala ikertü behar zünüke, zeren eta Xiberoan dügün teatre kürios eta miragarria beita. Jüstoki bat badizügü daigün igantean holako leküan. Atsolütüki jin behar zünüke ikustera, ez zünüke dolützerik!» Lafittek berehala hitzeman zeion, baietz falta gabe jinen zela. Eta ordüan gure axeri zaharrak zer egin züan? Telefona hartü, eta tresna berri hori bazüen xiberotar apezer dei egin: «Errazü adiskidea, Lafitte pastoralzale horra zikuzü. Arren gü ere joaiten ahal gütüzü. Apez aüzoer jakinaraz izezü!» Eüskal telefonak bestea lüzatu zizün, eta ondoko igantean xiberotar apezak, beste zonbait ere laxüki, burrustan pastoralzale joan. Gero 1976an Urdatx / Santa Grazin eman zen herriko istoria kontatzen züan trajeria, horko seme den Junes Casenave apezak hontürik. Ondotik, joan berri den Pierre Moleres Baionako apezküpüak ere üsatzen zuan pastoraletara jitea. (AURKIBIDEA)


Mercadonaren Piri-Piri saltsa - Mercadona\nOngailuen linealean, beste nobedade bat dago orain. Ranchera eta Gajo saltsekin batera, Piri-Piri saltsa aurkitu ahal izango du orain bezeroak.\nCalimenta Totaler Hornitzaileak ekoizten du produktu hau, Portugalgo bere instalazioetan.\nMercadona supermerkatu fisikoen eta onlineko salmentako konpainiak ongailuen aukera zabaldu du, eta, orain, Hacendadoren Piri-Piri saltsa ere saltzen du. Espeziadun saltsa min bat da, platerei beste ukitu bat eman nahi zaienerako egokia. 2019. urtearen erdialdean hasi zen produktua saltzen konpainiaren saltoki batzuetan, eta, azkenean, kate osora zabaldu da “Nagusi”ek (bezeroek) harrera ona egin diotela ikusita.\nCalimenta Totaler Hornitzaileak ekoizten du nobedade hau, Portugalgo bere instalazioetan. Ongailuen arteko beste aukera bat gehiago da "Nagusi"arentzat. Lehendik baditu beste batzuk, hala nola Ranchera, haragiekin eta arrautzeztatuekin hartzekoa, eta Gajo, haragi-, arrain- edo patata-zatiekin bustita jatekoa.\nPiri-Piri saltsa Mercadonaren linealean.\nHacendado markako Ranchera, Piri-Piri eta Gajo saltsak.


Txuleta Maitea - Nola prestatzen da?\n[Header] Cómo conseguir la txuleta perfecta (EU)\nTXULETA, PAUSOZ PAUSO\nGure okela egon bada izozkailuan edo hozkailuan, inportantea da handik ateratzea jan baino 30 minutu edo ordubete lehenago, girotu dadin. SEKULA EZ jarri zuzenean brasan edo plantxan, zeren horrela okelak galdu egingo du bere zaporea.\nTxuleta bat plantxan egiteko, plantxa bera oso bero egon behar da. Era horretara, lortuko dugu txuleta barrutik erdi gordinik geratzea. Arranparrillan eginez gero, berriz, saiatu behar gara erdigunea berotzen. Hainbat jatetxetan, lehendabizi jartzen dute txuleta erdiko mailan, eta gero, doratu dadin, zuzenean arranparrillan, kanpo aldetik egin dadin, eta izan dezan ukitu kurruskatsua.\nZAPORETSUA ETA KURRUSKATSUA\nJango dugun txuleta oso lodia izan behar da, har dezan kanpotik ukitu kurruskatsua eta barrutik kolore larrosatsua. Okelak bere zaporea gorde dezan, onena da txuletaren gantza bera erabiltzea, plantxan igurtzita. Ikusiko duzu okelak nola irabazten duen kalitatea.\nGomendatzen dizugu gatz larria botatzea txuletoia platerean jartzerakoan, okelak behar duena hartuko du-eta. Era horretara, ez du zukurik galduko, eta ez da sikatuko.\nGomendatzen dizugu okela ez jatea egin bezain laster. Utzi hozten apur bat, trapu batekin estalita. Horrela, txuletoiaren zukua indartu egingo da, eta zaporea areagotu. Gertu!\nPlantxan izan edo arranparrillan, hemen erakutsiko dizuegu Txuleta Maitean nola prestatzen ditugun txuleta zaporetsuak eta kurruskatsuak.


Katuaren Ile Bolen kontrako eguna: felidorako arrisku hilgarria | Consumer\nKatuaren Ile Bolen kontrako eguna: felidorako arrisku hilgarria\nIle bolek arrisku serioa dute katuentzat, baita heriotza ere; beraz, jardunaldi honen bidez, haien prebentzioari buruz kontzientziatu nahi da.\narabera: Ostirala, 2015eko apirilaren 24a\nIrudia: Alan L\nGaur, apirilak 24, Katuen Bolen aurkako Eguna da. Izan ere, animalia arriskutsu horiek, felido gehiegi ukituta, urdailera iristen diren arriskuaz kontzientziatu nahi dute. Baina egun horretan aholkuak zabaltzeko aukera ere izan nahi du, ile-bolak katuen urdailean sortu eta pilatu ez daitezen. Artikulu honetan azaltzen da zergatik diren hain arriskutsuak ile-bolak felinoarentzat, zer elikagai laguntzen dioten horiek saihesten eta nola erabili malta, prebenitzeko.\nKatuaren urdaileko ile-bolak: arriskuak\nGaur, apirilak 24, Pelo Bolen aurkako egunean, ile-kumulu horiek felidoen hesteetan sortzen diren arriskuez kontzientziatu nahi dute. Baina, horrez gain, animalia horietako ile-bolak nola ekidin daitezkeen gogoratzeko eta ikasteko aukera ere izan nahi du.\nCornell-eko Unibertsitateak (AEB) egindako ikerketa batek dioenez, “katuak irentsi bitartean irentsi duen ileak heste-traktua blokeatu eta animaliarentzat mehatxu hilgarria eragin dezake”. ).\nIrudia: Andy Rusch\n“Etxeko felidoak bere egunaren% 30 eta% 50 bitartean inbertitzen dute”, dio, bestalde, Pamela Perry katuetan aditua den albaitariak. Horrek esan nahi du felino batek egunean 7-12 ordu ematen dituela garbitzen, soberan denbora asko irensteko.\nArazoa hasten da animaliak berez ilea kendu ezin duenean eta hestean pilatzen denean. Kasurik larrienetan, ile-bola tamaina ikaragarrietara irits daiteke, 12 zentimetroko diametroa ere izan dezake, eta horrek larrialdietako kirurgia eta katuari hiltzeko arriskua eragiten dio.\nNola saihestu katuaren ile-bolak?\nIrudia: Austin White\nKatuetako Ile-bolen kontrako eguna aukera ona da gogorarazteko nola saihestu daitezkeen kumulu arriskutsu arriskutsu horiek. Hona hemen horretarako gakoak:\nFelinoetako ile-bolen aurkako elikagaiak. Elikagai batzuk ile-bolen kontrako berariazko laguntza dira, malta eta zuntz gehiago daukatelako. Osagai horiek ilea errazago kanporatzen laguntzen diete.\nKatuentzako malta. Malta pasta bat da, garagarretik eratorria, eta felidoen heste-igarotzea errazten du, eta, ondorioz, ilea ezabatzen laguntzen die. Astean behin eskaini behar zaio.\nArrabotatzea, eskuilatzea eta arrabotatzea. Katua egunero eskuilatzea oso garrantzitsua da ile-bolen kontra. Keinu erraz horrek ilea hiltzen laguntzen du, eta, ondorioz, animaliaren hesteetara ez da iristen.\nNola aitortu felido bat ile-bolekin? Digestio-aparatuan ile bola duen katu batek apetitua galdu ohi du, gorakoak maiz izaten ditu eta, areago, ohi baino tristeago egoten da. Sintoma hauek albaitariarengana joateko arrazoi dira azterketa bat egiteko.\nIrakurri gehiago osasunari buruz katuetan. Jarraitu zure egileari @evasanmartinfen Twitter .\ngatos-eu katu-bolak katua eskuilatu katuetako ile-bolak saihestea malta para gatos-eu pelos de gato-eu


Royal School of Arts eskolara joateko ametsa bete zuen Naiak pasa den urtean. Elik eta Garik ere, hainbat gaizki ulertuen ostean, elkarrekin bukatu zuten udalekuan eta Markelek… Markelek Markel izaten jarraitu zuen. Baina horiek guztiak pasa den urteko kontuak dira. Udara iritsi da berriro ere eta Basakabik ateak zabaldu ditu, Zuzen buru duela.\nEta honekin batera, abentura, maitasun istorio eta lagunen arteko kontu berriak sortuko dira. Batzuetan umorez beteak, beste batzuetan berriz, negarra eragingo digutenak. Aurreko urteetan bezala, antzerki obra musikala izango da hau. Telebistan ikusi ahal izango diren istorio eta gora beherak laburtu eta moldatuko dituen ikuskizuna.\nZuzendaria: Idoia Uranga\nAntzezleak: Asier Burgete, Iker Villa, Ainhoa Larrañaga, Beñat Iturbe, Maria Redondo, Itziar Urretabizkaia\nHaur-nerabe antzerki musikala. Adin gomendatua, 5 urtetik aurrera. Formatu ertain/handia. Telebistan hainbeste jarraitzaile dituen seriea oholtza gainean hirugarren aldiz ikusteko aukera.\nPertsonaia ezagunak berriz topo egiten dute Basakabin udara pasatzen,eta sortzen dira gaizki-ulertuak, ezin ikusiak,..Amaia, Zuzen berriaren maitasun istorioan oztopo izango da Eli eta Zuriren arteko tira-bira?\nAnder eta Julenek topatuko dute ezberdintasunetik elkar ulertzea? .. eta Markelek lortuko ote Basakabiko kide kuttun izateko bidea? Guztia gaztetxoek hain maite dituzten abesti ezagunekin jantzita.


Klemente IX.a - Wikipedia, entziklopedia askea.\n238. Aita santu\n1667ko ekainaren 20a - 1669ko abenduaren 9a\n← Alexandro VII.a - Klemente X.a →\nEspainiako nuntzio apostoliko Espainian\n1644ko uztailaren 14a - 1652ko abendua\n1644ko martxoaren 29a -\n1644ko martxoaren 14a -\nElizbarrutia: archdiocesis of Tarso (en)\nPistoia, 1600ko urtarrilaren 28a\nErroma, 1669ko abenduaren 9a (69 urte)\ndiplomazialaria, klerikoa, libretista eta apaiz katolikoa\nKlemente IX.a (Pistoia, 1600eko urtarrilak 27 edo 28-Erroma, 1669ko abenduak 9) Eliza Katolikoko 238. aita santua izan zen 1667 eta 1669 bitartean.\n2 Eliza karrera\nGiulio Rospiglios izenarekin jaioa, Giacomo Rospigliosiren, oso antzinako lombardiar familia batekoa, eta bere emazte Caterina Bisiren semea zen. Lehen ikasketak Pistoian egin zituen, bertako seminarioan ordena txikiak jaso zituelarik oraindik 14 urte bete ez zituenean. Collegio Romanora joan zen, non arte liberaletan lizentziatu zen. Pisako Unibertsitatean teologia, filosofia, eta zuzenbide zibil eta kanonikoan doktoretza lortu zuen 1623an.\nEliza karrera[aldatu | aldatu iturburu kodea]\nEz dira ezagutzen bere apaiz ordenakuntzaren baldintzak. 1625 arte filosofia irakaslea izan zen Pisako Unibertsitatean bertan. Urte horretan Erromara joana, kurian Antonio Barberini senioreren agindupean sartu zen, S. Onofrio tituludun kardinala eta bere anaia Urbano VIII.a aita santuaren bikario orokorra zena. Barberini familia boteretsuarekin izan zuen harremana erabakigarria izan zen Rospigliosiren prestakuntza eta etorkizuneko karrerarako. 1632an Justizia eta Graziako Signatura Apostolikoetako auzitegietan erreferendario izendatua izan zen, eta beranduago Errituen Kongregazioko idazkari eta a latere delegatua Avignoneko legazioan. 1634an, bere karguei "laburrak printzeei"ren idazkariarena gehitu zien. 1636an Liberiar Basilika Patriarkaleko kanonigo izendatua izan zen, eta hurrengo urtean bertako bikario eta Penitentziaria Apostolikoko kontsultore-kanonista.\nRospigliosik karrera garrantzitsu bat egin zuen operatako libretoen egile bezala, kardenal eta aita santu bezala eman zituen urteetan ere luzatu zena. Bere lanen artean Il Sant'Alessio nabarmentzen da, Stefano Landiren musikarekin estreinatua Barberini Jauregian 1632ko otsailak 18an. Bere libretoetako batzuk egile espainiarren lan dramatikoetan oinarritu ziren, Le armi e gli amori (1656, Mazzaroliren musikarekin) kasu, Juan Pérez de Montalbánen drama batean oinarritua dagoena, eta La comica del cielo (1668, Abbatiniren musikarekin) zenbait egileren dramatan oinarritua, egile horien artean Juan Vélez de Guevara dagoelarik.\nRospigliosiri ematen zaio italiar operan zenbait ohitura espainiar sartzearen ardura, dramak hiru ekitalditan banatzea, istorio konplexuen garapena (aristotelestar ekintza batasuna errespetatzen ez dutenak) eta pertsonaia serio eta komikoen konbinaketa kasu.\nGotzaintza[aldatu | aldatu iturburu kodea]\n1644ko martxoak 29an Tarsoko gotzain titular izendatua izan zen Vatikanoko Basilika Patriarkaleko Pio V.aren kaperan. Horren segidan Espainian nuntzio izendatua izan zen, kargu horretan bederatzi urte eman zituelarik. 1653an Erromara itzuli ondoren, bizitza erretiratu bat izan zuen, soilik Kolegio Kardenalizio Sakratuak hiriko gobernari izendatu izanagatik etena 1655eko egoitza bakantean. Urte honetan, Alexandro VII.a aita santu berriak Estatu Idazkari izendatu zuen, kargu horretan hamabi urte eman zituelarik, bera aita santu aukeratua izan zen arte.\nKardinalgo[aldatu | aldatu iturburu kodea]\nS. Sixto tituluko kardinal presbitero izendatua izan zen 1653ko apirilak 23an.\nAlexandro VII.a hil ondoren ospatu zen konklabean aita santu aukeratua izan zen. 1667ko ekainak 20 zen. Sei egun beranduago S. Nicola in Carcere Tullianoko protodiakonoa zen Rinaldo d'Este kardenalak Vatikanoko Basilika Patriarkalean koroatu zuen.\nEz zen ezer handi edo bikainik gertatu Klemente IX.aren agintaldi laburrean erromatar egoitza eta Corneill Jansenen idazkunak salatzeari uko egiten zieten eliza galikanoko prelatuen arteko tirabiren denbora baterako egokitzetik haratago.\nBitartekari bat izan zen Akisgraneko bakean zehar, Frantziak eta Espainiak French Comtérengatik izan zuten gerrari amaiera eman ziona (1668).\nKlemente IX.aren agintaldian Gianlorenzo Berninik Erromako San Petri plazako zutabedia eraikitzen amaitu zuen. Hiriko lehen opera antzokia ere eraikiarazi zuen, eta berau 1668ko ihauteri jaietan inauguratzeko kapera sixtinoko koru maisua zen Antonio Maria Abbatiniri La Baltasara drama erlijiosoaren musika enkargatu zion, aita santuak berak libreki itzuli zuena gaztelaniatik italierara. Ikuskizunaren zuzendaritzaren ardura ere Berniniri eman zitzaion.\nBere aitasantualdi laburrean hamabi kardenal sortu zituen hiru udaletan, horietatik azkena (izendatutako zazpi kardenalekin) hil baino zazpi egun lehenago. Hain zuzen ere, bapatean oso larriki gaixotu zen Kretako Kandia gotorleku veneziarra turkiarren aurka erori zela jakin ondoren.\nKanonizazioak[aldatu | aldatu iturburu kodea]\nBere agintaldian Klemente IX.ak Maria Magdalena de Pazzi (1669) eta Pedro de Alcántara (1669) kanonizatu zituen.\nKlemente IX.a Erroman hil zen 1669ko abenduak 9an. Liberiar Basilika Patriarkaleko (Andre Maria Nagusiaren Basilika) lurrean lurperatua izan zen, Clementis IX Ceneres (Klemente IX.aren errautsak) baino jartzen ez zuen epitafio soila baino ez zuen hilobi batean. Bere oinordekoa izan zen Klemente IX.ak basilika berean bere omenezko zenotafio bikain bat eraikitzea agindu zuen.\nSan Malakiasen profeziek aita santu honi Sidus olorum (beltxargen izarra) bezala erreferentzia egiten diote, itxuraz Stellata ibaitik gertu jaio izanari (stellak izarra esan nahi du latinez) eta aita santu bezala aukeratu zuen konklabean Vatikanoko Beltxargen Ganbera okupatu izanari erreferentzia egiten dion aipamena.\nWikimedia Commonsen badira fitxategi gehiago, gai hau dutenak: Klemente IX.a\nAlexandro VII.a Aita santua\nMultimedia: Clemens IX\nBNF: 11683484p (data)\nOpen Library: OL2483885A\nOrriaren azken aldaketa: 11 martxoa 2021, 23:21.


Euskarazko fimarik onenari saria eman diogu ZINEBI jaialdiaren 56. edizioan - Azkue Fundazioa- Euskara sustatzen\nHasiera • Azkue Fundazioa • Berriak • Euskarazko fimarik onenari saria eman diogu ZINEBI jaialdiaren 56. edizioan\nEuskarazko fimarik onenari saria eman diogu ZINEBI jaialdiaren 56. edizioan\n2014ko Azaroaren 21a\nAurten ere, eta bigarren urtez, ZINEBI jaialdian euskaraz ekoiztutako filmarik onena saritu dugu. Oraingo honetan Zarautzen erosi nuen pelikulak irabazi du.\nZINEBI, Bilboko Dokumentalen eta Film Laburren Nazioarteko jaialdiak, 56. Edizioa ospatu du aurten. Guztira 65 filma aurkeztu dira sail ofizialean eta hauetatik hiruk euskarazko film onenaren saria eskuratzeko hautagai ziren, beste laurekin batera.\nZarautzen erosi nuen filma edizio honetako euskaraz ekoiztutako lanik onena izan da. Honen zuzendaria Aitor Arregi izan da eta Eusko Jaurlaritzak urtero egiten duen Kimuak euskarazko film labur onenen aukeraketako 2014ko katalogoan sartuta dago.\nAitor Arregik berak jaso du garaikurra Azkue Fundazioaren zuzendaria den Iurdana Acasusoren eskutik.\nZarautzen erosi nuen aurtengo Donostiako Zinemaldiko edizioan aurkeztu zen, Zabaltegi sailean. Eta zuzendari bera Loreak filmarekin jaialdi honen Sail Ofizialean lehiatu zen.\nAitor Arregi Oñatiarra Mondragon Unibertsitateko Ikus-entzunezko Komunikazioko irakaslea da. Moriarti Produkzioak-eko bazkidea den aldetik ekoizpen-etxe honetako hainbat proiektutan hartu du parte eginkizun ezberdinetan eta film luze formatuan eskarmentu handikoa da, besteak beste, Sahara Marathon (2004) eta Goya Sarietara izendatutako Lucio (2007) dokumentaletan ko-gidoilari eta ko-zuzendaria izan da. Horrez gain Glup (2004) eta Cristobal Molon (2006) animaziozko film luzeak ere ko-zuzendu ditu.\nZarautzen erosi nuen lanak jasandako kalte baten ordainarekin obsesionauta dagoen emakume baten istorioa kontatzen du. Protagonistak Nagore Aranburu, Ainere Tolosa eta Gotzon Sanchez dira.\nAzkue Fundazioak eskainitako garaikurra\nIazko ediziorako eta gure egitasmo berezien garaikurra izateko 2013an artelan berezi bat sortu genuen.\nBernat Vidal artistak diseinatuta, Gabriel Arestiren Harri eta Herri laneko hitzetan inspiratuta dago eta harriz eta altzairuz osatuta.\nAzkue Fundaziotik saridun guztiak eta parte hartzaile guztiak zoriondu nahi ditugu eta datorren urteetara begira euskaraz filmak aurkeztera zuzendariak animatu nahi ditugu.\nZarautzen erosi nuen filmaren trailerra:\nZarautzen erosi zuen [Trailer] from Kimuak on Vimeo.\nTags: aitor arregibernat vidaleuskarazko filmarik onena sariaeuskarazko zinemagintzafilmakkimuakokumentalen eta Film Laburren Nazioarteko jaialdiazarautzen erosi nuenzinebizinebi 56zinema


Kirolak | Mondraberri Arrasateko Ataria\nMondraberri - 2022-05-23 0\nArgazkiak: AAT. Koadrilen Arteko Santamas Krosaren XLIII. edizioa jokatu zen atzo, bai koadrilen arteko mailan, baita adin txikikoen mailetan ere. Probak maiatzean jokatu dira, pandemiaren...\nBosgarren eta seigarren postuak Udala taldeko Jesus Gorosabelek eta Juan Bengoak eskuratu dituzte. Argazkia:Hiru txirlo Bola joko modalitatea. Pasa dan larunbatean, Aretxabaletan jokatu zen bola joko...\nIgor Gordobilek eta Mikel Aizpuruak 2.B mailara igotzea lortu dute\nGontzal - 2022-05-23 0\nEntrenatzaile eta jokalari arrasatearrek Beasain taldearekin lortu dute balentria. Hartara, atzo Iruñeko Txantreari 0 eta 3 irabazi zioten. Argazkiak: MB artxiboa eta Beasain KE. Igor...\nDorletako Amako Katixa Navarro, Ainhoa Plaza eta Izaro Ezpeletak podiuma lortu dute\nArgazkia: Dorletako Ama TXE. Pasa den larunbatean Azkoitian izan zuten gure txirrindulariek lasterketa. Aurtengoan ibilibide aldaketa izan da Azkoitiko herriaren erdialdera lekualdatu baitute lasterketa. Denboraldi ezin...\nBolintxo Okindegia – Lana S. Coop taldeak emaitza bikainak lortu ditu Arrigorriagan\nTestua: Lokatza Ziklismo Eskola. Bi asteko geldialdiaren ostean, Lokatza Ziklismo Eskolako emakumeen taldea lehiaketara itzuli da. Oraingoan, Arrigorriagan izan da lasterketa pasa den larunbat...\nMondragon Unibertsitateak 79-54 irabazi du Final Four-eko finala\nMondraberri - 2022-05-22 0\nGoiko argazkia: Basket Basko / Bigarren argazkia: Angel Ayastui - Ointxe. Horrela, Ointxeren emakumeen taldeak mailaz igotzea lortu du. Asteburuan Iturripeko harmailetan bildu diren zaleek...\nArrasate Eskubaloiak udako campusa antolatu du\nMondraberri - 2022-05-20 0\nArrasate Eskubaloiak, herriko beste kirol klubeko bezala, udako kanpusa antolatzeko ardura hartu du aurten ere. Aste Santuan bezala herriko gazteek eskubaloia ezagutu, giro jatorrean...\nMondraren udako campusa bueltan da\nMondraberri - 2022-05-19 0\nMondrak aurten ere udako campusa antolatu du. Mojategiko instalakuntzetan egingo da, ekainaren 28an hasi eta uztailaren 23an amaituko dena, beraz aurten 4 asteko luzera...\nMondrak asteburu honetan jokatuko du denboraldiko azken partida eta Mojategitik urrun jokatuko du. Larunbatean goizeko 12:00etan Añorgaren aurka jokatuko du Donostiako Rezola futbol zelaian....\nBelaunaldiarteko talde mistoekin jokatu du Arrasate Rugby Taldeak\nMondraberri - 2022-05-18 0\nEmakume eta gizon, beterano nahiz gazte, ARTek bi talde osatu zituen eta aurreko zapatuan lagunarteko partidua jokatu zuten, bai eta zaparradaren azpian jokatu ere....\n123...85Orria 1 85 of


Parte hartu my friend!!!\nPorrontxoak bertan dira eta parte hartzeko garaia da! beti diogu gure jaiak herrikoiak parte hartzaileak… direla ba hau da unea horretaz guztiaz gozatuz eredu izateko. horregatik ondorengo zitak gogorarazi nahi dizkizuegu!\n19:00 Karrito tuneatze tailerra A-TOTXA dorre azpian\n19:55 koadrila beteranoei omenaldia subterraneo sarreran\n20:00 txupina eta goazen maldan gora!\n22:00 karaokea karpan\n01:00 koadrilen jolasak p.haundin.\n16:30 kalejira urumeara p.haunditik\n17:00 estropada URKI ondoan (ekarri zure pirautxoa)\n17:30 3×3 saskibaloi txapelketa maria reinan.\n01:00 koadrilen jolasak p. gorrin\n12:00 tortila txapelketa, euskal txerria eta sagardo daztaketa\n14:00 Koadrilen bazkaria (ez ahaztu mahaia aurrez eskatu behar dela)\n17:00 Koadrila arteko olimpiadak (Izena eman ohiko tabernetan jarritako zerrendetan edo bidaliguzu email bat)\n20:00 SudurPUNTAN irabazleen emanaldi + sari banaketa karpan\n00:00 kalejira + aurresku herrikoia\n10:00 XIV herri krosa\n14:30 bazkari herrikoia (txartelak aurrez erosi…)\n21:00 koadrilen kalejira + traka\nBERTAN IKUSIKO DUGU ELKAR!!!\n1000 esker guztioi 30 urte beteko ditugun honetan horren egitarau dotorea sortu eta errealitate egiten ari zareten guztiei!!!\nGORA PORRONTXO JAIAK!!!!